Kuća Zdravlja i Vojput finalisti 42. Novogodišnjeg turnira u malom fudbalu | (Vesti - 03. 01. 2015) Subotica.com\nKuća Zdravlja i Vojput finalisti 42. Novogodišnjeg turnira u malom fudbalu\n03.01.2015. u 00:00h\nDanas tokom poslepodneva odigrana su dva meča polufinala Novogodišnjeg turnira. U sutrašnjem finalu sastaće se prošlogodišnji pobednik ekipa Kuća Zdravlja Trgopromet i Vojput Šeki enterijeri, dok će se za treće mesto boriti Kraljevina Srbija i Gebi. Program počinje u 16,30 revijalnim susretom novinara Subotice i RTS-a, zatim sledi meč za treće mesto, da bi se od 19 časova održalo veliko finale.\nSubotička publika, koja je napunila tribine Hale sportova, mogla je da uživa danas u dva odlična meča polufinala, koja su bila neizvesna bukvalno do samo kraja. Odlična atmosfera na tribinama, aktivna publika snažno je bodrila svoje favorite do poslednjeg sudijskog zvižduka.\nU prvom meču sastali su se Kuća Zdravlja i Kraljevina Srbija. Odličan meč prepun atraktivnih poteza i dinamične igre odlučen je u samoj završnici.\nKuća Zdravlja je dosta dugo držala prednost od 2:1, da bi na 4 minuta do kraja posle velikog pritiska Kraljevina Srbija izjednačila, čime su najavili uzbudljiv kraj i moguću penal lutriju. Da do toga ne dođe pobrinula se ponovo Kuća Zdravlja koje na 2 minuta do kraja vratila prednost na svoju stranu, što je nateralo Kraljevinu Srbije da zaigra rizičnije, sa šestim igračem u polju, što im se nije isplatilo pošto je Kuća Zdravlja postigla dva laka gola i overila put u finale.\nPoliklinika Kuća Zdravlja Trgopromet - Kraljevina Srbija 5:3\nU drugom polufinalnom meču pobednika su odlučili penali u kojima su se bolje snašli igrači Vojputa i pridružili se ekipi Kuće Zdravlja u sutrašnjem finalu koje se igra od 19 časova.\nPočetak meča nagovestio je da bi ovo mogla biti vrlo efikasna utakmica, ali na kraju to se desilo tek posle izvođenja penala. Svu efikasnost ove ekipe pokazale su u prva dva minuta regularnog dela meča. Povela je ekipa Vojputa početkom drugog minuta, da bi nepunih tridesetak sekundi kasnije Gebi izjednačio na 1:1, što je bio konačan rezultat pred izvođenje penala.\nVojput Šeki enterijeri - Gebi 1:1 (6:5)\nSutra će biti održan poslednji dan 42. turnira koji se igra od 1972. godine, a u programu koji počinje u 16,30 časova prvo će se sastati novinari Subotice i RTS-a, zvaničnog medijskog sponzora turnira, zatim će od 17 časova biti odigran meč za treće mesto u kojem će se sastati Kraljevina Srbija i Gebi, od 18,20 na teren Hale sportova izaćiće igrači Bačke 1901 i Spartaka (2003. godište), kao uvertira za veliko finale koje će biti održano od 19 časova, a koje će snimati kamere RTS-a.\nSačuvajte ulaznice i učestvujte u nagradnom izvlačenju\nKao i tokom dosadašnjeg dela turnira ulaznica za celodnevni program iznosi 100 dinara, a u nedelju će biti organizovana tombola za sve posetioce koji će sa svojom ulaznicom konkurisati za neku od nagrada koje je obezbedilo JKP "Stadion". Posetioci bi trebalo da sačuvaju ulaznicu kako bi u slučaju dobitka nagrade mogli da je preuzmu. Izvlačenje će biti obavljeno nakon finalnog meča.\nNovogodišnji turnir u malom fudbalu zajednički organizuju JKP "Stadion" i gradski resor za sport. Organizatori NG turnira u malom fudbalu pozivaju građane da dođu u Halu sportova na vreme kako bi se izbegle gužve, ali i kako bi se obezbedile ulaznice na vreme, jer tribine će bez dileme biti krcate, baš kao što je to bilo danas.\npre 36 minuta i 32 sekunde


VOLI nastavlja ekspanziju na crnogorskom tržištu - Retail Serbia\nNovi supermarket se nalazi u ulici Vladimira Rolovića 5F, a radno vreme je od 7 do 24h. Na 460m2 prodajne površine, kupcima nudi 7.000 artikala robe široke potrošnje. Zahvaljujući novom objektu, otvoreno je 25 novih radnih mesta. Ovo je drugi VOLI maloprodajni objekat u Baru. Prvi, hipermarket VOLI Bar, otvoren je pre sedam godina i značajno je podigao nivo usluge u ovom gradu. Na snazi su stalna akcijska sniženja, tako da ovaj market, kao i ostali u okviru Voli lanca nudi vrhunsku uslugu i kvalitet uz najpovoljnije cene, ističu iz ovog lanca.\nNešto ranije, trgovačka kompanija je otvorila i premium supermarket u Budvi, u zgradi Dukley Residences, pored hotela Avala. Objekat su otvorili generalni direktor kompanije Voli Dragan Bokan, jedan od direktora Evropske investicione banke za obnovu i razvoj Giulio Moreno i generalni direktor kompanije Strateks Nil Emilfarb. Prvi potrošači su dobili brojne poklone od kompanije Voli.\nObjekat je premium kategorije, što znači da su u ponudi mnogi artikli koji mogu zadovoljiti i najprobirljivije potrošače. Odlučili smo se za to jer Budva zaslužuje upravo takav koncept. U ovom VOLI marketu na 750 kvadrata je 10.000 artikala u ponudi, a zaposlenje našlo četrdesetak radnika, stanovnika Budve i okoline grada. VOLI u Budvu donosi stil niskih cena i vrlo kvalitetnu uslugu - istakla je Olivera Šuškavčević, marketing menadžer kompanije Voli.


Nezavisni revizor za Astra banku završava rad do septembra\n"Mobtel" platio 2,9 milijarde\nIsplata ugrozila nabavku baznih stanica i prateće infrastrukture od "Eriksona" i "Simensa"\nBEOGRAD - Kompanija "Mobtel" u potpunosti je isplatila obavezu od 2,9 milijarde dinara po osnovu poreza na ekstraprofit poreskog dužnika "Astra banke". " Time su tvorci i egzekutori Zakona o porezu na ekstraprofit još jednom dokazali da je od samog početka zakon donet zbog jedne kompanije i jednog čoveka", saopštio je juče "Mobtel".\nTraže pravdu na sudu\nBlokadom računa kompanije, dodaje se u saopštenju, poslovanje i razvoj bili su ozbiljno ugroženi, a u pitanje je dovedena realizacija ugovora sa "Eriksonom" i "Simensom", od kojih je "Mobtel" naručio bazne stanice, centrale i prateću infrastrukturnu opremu vrednu 135 miliona evra.\nZbog nepoštovanja sudskih odluka i nezakonitog ponašanja, Kompanija "Mobtel" nastaviće zaštitu svojih prava pred domaćim i međunarodnim sudovima - zaključuje se u saopštenju.\nSava Anđelković, pravni zastupnik "Mobtela", kaže za "Glas" da je kompanija pretrpela štetu zbog "nezakonitog držanja računa u blokadi i nasilne naplate poreza koji ne pripada toj firmi već Astra banaci", a koja se ogleda u "rušenju ugleda firme, prekida interesovanja investitora, neplaćanja obaveza prema stranim i domaćim poveriocima i zastoja u isplaćivanju poreza, doprinosa i plata zaposlenima".\nZavršava se veštačenje\nAnđelković je najavio da će nezavisni revizor, odnosno Gradski zavod za veštačenje završiti rad do kraja meseca, a koji je angažovan da bi ispitao kolike su obaveze Astra banke, poreskog obveznika po Zakonu o porezu na ekstra profit. Tada će se, prema njegovim rečima, znati kolike su obaveze ove banke prema pomenutom zakonu, a ustanoviće se i na koji način će porez biti naplaćen.\n- Zbog toga što su prekršili odluku Vrhovnog suda Srbije i već naplatili porez, koji, de fakto, nije ni utvrđen i to od pravnog lica koje nije nosilac obaveze prema zakonu, predložiću menadžmentu "Mobtela" krivično gonjenje svih koji su na nasilni način uzeli novac "Mobtelu". Tvrdim da će Vrhovni sud Srbije u upravnom sporu ponovo poništiti odluku Ministarstva finansija zbog čega će novac "Mobtelu" ponovo biti vraćen i to sa kamatama - zaključuje Anđelković.\nKako države rešavaju problem poskupljenja sirove nafte na berzi\nTupanjac nudi svetsku marku automobile


Predstavnici Agencije za sprječavanje korupcije Crne Gore (ASK) posjetili su 23.10.2018. godine Ured za borbu protiv korupcije i upravljanje kvalitetom Kantona Sarajevo (Ured), kao i Tim Vlade Kantona Sarajevo za borbu protiv korupcije (Tim). Na sastanku održanim ovim povodom u prostorijama Kantona Sarajevo, predstavnici ASK, koje je predvodila Goranka Vučinić, predsjednica Savjeta ASK, razmijenili su bogata iskustva i znanja iz oblasti sistemske prevencije i borbe protiv korupcije sa predstavnicima Ureda i Tima.\nPovodom priprema za provođenje Internog audita 2018. godine, održan je seminar, obnova znanja, za 45 uposlenika certificiranih ministarstava i službi Kantona Sarajevo. Predavači su bili eksperti certifikacijske kuće TUVadria d.o.o., Sarajevo, a seminar je održan 16. i 17. oktobra 2018. godine, za dvije grupe polaznika, na temu primjene sistema upravljanja kvalitetom u praksi, te provođenje internog audita, prema standardu ISO 9001:2015.


Dragićević Šešić o protestima: Proširio se front onih koji traže promene | N1 Srbija\nDragićević Šešić o protestima: Proširio se front onih koji traže promene\n27.01.2019. |14.03 |\nPodrška dela akademske zajednice građanskim protestima predstavlja otvoreno suprotstavljanje vlastima, izjavila je u intervjuu FoNetu profesorka Fakulteta dramskih umetnosti (FDU) Milena Dragićević Šešić, koja smatra da se "proširio i artikulisao front onih koji traže promene", ali Evropskoj uniji zamera da "mnogo ćuti".\n"Kada pravnici argumentovano upozore da država zloupotrebljava moć, spajajući tri grane vlasti, kada sociolozi ukažu do koje mere je društvo rastrojeno, a mi stručnjaci za medije da su mediji zloupotrebljeni i kontrolisani, čini mi se da je pomak veliki", ocenila je Šešić.\nOna je, u okviru serijala razgovora Kvaka 23, ocenila da bi društvo svakako došlo u ovu situaciju da je elita znanja i ranije glasno izražavala kritičke stavove, umesto što je u većini ćutala.\nŠešić je, međutim, novinarki Danici Vučenić rekla da u sistemima u kojima su na vlasti populističke partije teško dolazi do promena.\nGlumci su često bili na čelu protesta, počev od trenutka kada je Branislav Lečić uzeo mikrofon 1991. godine\nNjihova se vlast zasniva na "masovnoj podršci, na emocijama i strahovima", objasnila je Šešić i konstatovala da je "kod nas decenijama glavni strah - strah od promena".\nPodršku dela akademske zajednice protestima građana ona vidi kao "početak otvorenog sukobljavanja elite znanja sa vlastima".\nPrema njenim rečima, do toga dolazi posle "smanjivanja autonomije univerzitetima, donošenje zakona i različitih strategija, uključujući i kulturnu, posle urbanističkih promena u Beogradu, pa sve do strategija ruralnog razvoja i načina na koji se vodi diplomatija koje se često stidimo".\nUpitana zašto je elita znanja godinama ćutala, a njen deo otvoreno podržao predsedničku kandidaturu Aleksandra Vučića 2017.godine, Šešić je odgovorila da je ta podrška "dolazila od onih koji su ili bili na nekim rukovodećim položajima ili su se za njih pripremali".\n"Čak i u smislu ove podrške protestima, prednjače profesori koji su u penziji, emeritusi, i oni koji su su se profesionalno ostvarili", uočila je Šešić, izdvojivši Pravni fakultet za koji kaže da je "dobro da se uopšte neko odatle i oglasio".\nNa konstataciju da bivši studenti FDU predvode proteste, a da su njihovi profesori do sada ćutali, ona je podsetila da su "glumci često bili na čelu protesta, počev od trenutka kada je Branislav Lečić uzeo mikrofon 1991.godine".\nKako je istakla, glumci nemaju strah od javnog nastupa, navikli su da budu "izloženi" i znaju "kritički da razmišljaju".\nRazlog što profesori FDU nisu ranije javno rekli svoj stav Šešić objašnjava time "što je bio i raspust i što većina te dane koristi da radi na nekim umetničkim projektima".\nI danas su hrabri oni koji su i ranije bili hrabri, samo samo su shvatili da je sada vreme da izađu i nešto kažu javno, naglasila je Šešić.\nOna je, ipak, priznala da se kritička inteligencija poslednjih godina ustručavala od javnog govora, pošto je "oblaćen i jer se njime manipuliše".\nPrema njenim rečima, šta god da kažete, to se pojavi u nekom tabloidu iskrenutog i promenjenog značenja, služeći kao "šlagvort da vam neko lupi šamar".\n"Ozbiljan svet se se sada ohrabrio, shvativši da je trenutak da se čuje mnogo različitih glasova i kritička javnost, čije mišljenje nije zasnovano na emocijama, već činjenicama", predočila je Šešić.\nOna, međutim, ne misli da je sa protestima u Srbiji već nastupila "nova normalnost", jer je za to potrebno da "parlament postane normalan, da se ljudi ne vređaju zbog mišljenja, da opozicija ne bude ponižavana i da bude uvažena snažna kritika vlasti".\nKomentarišući "uputstvo za izveštavanje" namenjeno određenim lokalnim TV stanicama, koje je "procurelo" u javnost, Šešić je ukazala da je "to crtanje mete pojedincima".\nPozvala se, pri tome, na primere Slavka Ćuruvije, Zorana Đinđića, Olivera Ivanovića, pa i na nedavni slučaj gradonačelnika Gdanjska koji je preminuo posle ranjavanja na javnom događaju.\n"Sećam se da su mi moji bivši studenti devedesetih pričali da dobijaju uputstva kako da snimaju Miloševića, ali nikada ih nisu dobijali napismeno", rekla je Šešić i ocenila da je "sada situacija toliko drastična da se ta uputstva pišu bez obzira na posledice".\nTo govori da se vlast "oseća silnom i da se ne plaši javnosti", obrazložila je ona i uočila da je u javnosti "oslobađanje od straha počelo, ali u krugu demonstranata".\nIako veliki broj ljudi učestvuje, Šešić smatra da je i dalje "ogroman broj onih koji ne učestvuju, jer možda i ne znaju o čemu je reč", imajući u vidu način na koji mediji u Srbiji rade.\nUpitana da li ovoj opoziciji treba dati novu šansu, ili čekati nove ljude i novu opoziciju, ona je uzvratila da "nema tu šta mnogo da se čeka, jer smo svi mi ti koji jesmo".\n"Mislim da treba da vidimo šta će opozicija da se dogovori i da li će među sobom uspeti da napravi neku vrstu plana koji bi bio prihvatljiv za kritičku i kulturnu javnost", rekla je Šešić, uz nadu da opozicija danas razume da se "čeka promena sistema, a ne lidera i vlasti".\nOna vidi da opozicija nema lidera i lidersku poziciju, "jer i nije reč o tome da imamo vođu, to nam nije potrebno", već je potreban dobar dogovor o sistemskim promenama.\nTo podrazumeva razumevanje upravo za one stavove koje danas iznose sociolozi i pravnici o potrebi da napravimo društveni sistem koji funkcioniše, precizirala je Šešić.\nOna je, kao suštinsko pitanje, izdvojila upozorenje predsednika Srpske akademije nauka i umetnosti (SANU) Vladimira Kostića da postoji opasnost od sukoba, ukoliko se ne uspostavi kanal komunikacije u društvu.\nU tom kontekstu, Šešić je povukla paralelu sa Francuskom, rekavši da je predsednik Emanuel Makron shvatio značaj dijaloga i pokrenuo ozbiljnu debatu.\nKao ekspretkinja za medije i komunikacije, ona ukazuje da je u Srbiji reč dijalog "zloupotrebljena mnogo puta, a naročito u smislu dijaloga o Kosovu, koji se nije ni dogodio".\n"Dijalog mora da počne da se vodi" čak i bez vlasti, naglasila je Šešić i poručila da delovi javnosti moraju prestati da se međusobno nazivaju "srbomrscima ili nacošima".\nOna, pri tome, zamera ljudima koji ne žele da uđu u dijalog sa drugom stranom, jer ih smatraju "nacošima".\n"Mi moramo početi da razgovaramo, ne možemo reći da smo u pravu i da ne želimo dijalog, jer su ovi drugi nacionalisti", rekla je Šešić, koja decidirano tvrdi da najveću odgovornost ima vlast.\nPrema njenom tumačenju, opozicija i pojedinci, poput Sergeja Trifunovića, "produkuju naglašene reakcije iz osećaja poniženja, a njih posle vlast zloupotrebljava, prikazujući ih kao opšti stav".\nEU mnogo ćuti, indoletno posmatra dešavanja\nUpitana o potezima EU, ona je ocenila da Unija "mnogo ćuti, počev od ćutanja na marševe nacionalista kroz romska sela u Mađarskoj i ćutanja o dešavanjima u Poljskoj, do ćutanja o promenama javnih politika EU u raznim zemljama".\n"Evropska unija jako mnogo ćuti i to me nervira", rekla je Šešić, "tim pre što je u poziciji da zemlji kandidatu, poput Srbije, postavlja uslove, ako već ne može članicama, umesto što indoletno posmatra dešavanja".\nNaročito u medijima za čije stanje u velikoj meri EU snosi krivicu, jer je insistirala na privatizaciji koja nije dovela do demokratizacije, već "stvaranja malih kartela povezanih sa vlašću", ocenila je Šešić, koja je Vučićevo učešće u Davosu na panelu o slobodi medija "doživela kao veliki šamar".\nOna ne misli da srednje i starije generacije, koje su većinski deo protesta, pokušavaju da "operu savest", jer su propustile šanse da demokratizuju zemlju.\nTo su generacije koje su se mnogo trudile, od 9.marta 1991. do protesta 2000.godine, ocenila je ona i prisetila se "borbe i batina za odbranu Studija B, koji je danas na nivou propagande Severne Koreje".\nI danas te generacije pokušavaju da urade ono što nisu dovele do kraja u prošlosti, ali im se u tome ne pridružuje dovoljno novih ljudi, dok neki od starih smatraju da je vreme da "ulicu preuzme neka nova generacija", zaključila je Šešić.\nMilena Dragićević Šešić protest Jedan od pet miliona\nProtest "1 od 5 miliona": Vlast se plaši istrajnosti, odlučnosti i hrabrosti 04.01.2020.\nŠirenje fronta? 140 profesora i predavača, 101 advokat, to je širenje fronta?\nmalo ih je svakako.\nSvakodnevno se u medijima bombarduje vestima kako mediji nisu slobodni. Pa nikad toliko vesti nisam pročitao o tome, kakav paradoks.


Američki kongresnik Mike Turner zaprijetio Bakiru Izetbegoviću zbog Sutorine\nAmerički kongresnik Mike Turner upozorio je dužnosnike Bosne i Hercegovine da bi Washington toj zemlji mogao obustaviti pomoć ako službeno Sarajevo ne odustane od spora s Crnom Gorom oko Sutorine, prenose u utorak podgorički mediji o području koje obje države smatraju svojim.\nDnevnik Vijesti navodi da je Turner u pismu bošnjačkom članu predsjedništva BiH Bakiru Izetbegoviću ukazao da će se u Kongresu i Senatu odlučivati o dokumentu kojim se vlasti BiH pozivaju da poštuju ranije utvrđene granice i potvrde sporazum o razgraničenju s Crnom Gorom.\nPrema diplomatskim izvorima na koje se list poziva Turner je dostavio Izetbegoviću i taj dokument naslovljen kao Prijedlog zakona o integritetu crnogorske granice (Montenegro Border Integrity Act), piše list.\nProblem Sutorine “pokušaj je stvaranja teritorijalnog spora za zaustavljanja integracija u euroatlanske institucije, kao što je NATO”, upozorio je Turner, piše crnogorski list.\nKongresnik Turner predsjedavajući je Parlamentarne skupštine NATO-a i zagovornik ulaska Crne Gore u NATO.\nTurner je bio gradonačelnik Daytona kada su tome gradu 1995. bivši predsjednici Hrvatske Franjo Tuđman, BiH Alija Izetbegović i Srbije Slobodan Milošević dogovorili Daytonski sporazum kojim je okončan rat u BiH i uspostavljen današnji ustroj te zemlje.\nCrnogorski dužnosnici tvrde da je Daytonskim sporazumom i mišljenjem Badinterove komisije Sutorina teritorij Crne Gore.\nBosanskohercegovački stručnjaci osporavaju takvo mišljenje.\nTeritorij Sutorine uz morsku obalu Crne Gore koji vodi k Prevlaci obuhvaća područje od osamdesetak četvornih kilometara bio je u sastavu BiH, ali je Kraljevina Jugoslavija to područje pripojila bokokotorskom srezu.\nArbitražna komisija u okviru Mirovne konferencije o Jugoslaviji, poznatija kao Badinterova komisija, prema njezinu predsjedniku francuskom pravniku Robertu Badinteru, bila je arbitražna komisija koju je Vijeće ministara tadašnje Europske ekonomske zajednice 1991. zadužilo za rješavanje spornih pravnih pitanja u cilju mirnog rješenja krize u bivšoj Jugoslaviji.\nPrijedlog ugovora o državnoj granici između BiH i Crne Gore utvrdilo je Vijeće ministara BiH u studenome 2014., nakon postupka razgraničenja koji je počeo 2008. godine.\nZastupnik SDP-a Denis Bećirović podnio je rezoluciju kojom traži da Parlament BiH ocijeni neprihvatljivim ugovor o granici s Crnom Gorom navodeći da Sutorina pripada BiH.\nPredstavnički dom BiH tek treba glasati o toj rezoluciji.


Trend RASTA Triglav osiguranja – Plodna Zemlja\nGrupa Triglav u prvoj polovini godine bez obzira na zahtevne uslove zbog pandemije poslovala je profitabilno i sigurno. Postigla je rast premije na većini svojih tržišta i u sva tri segmenta osiguranja i obračunala sedam posto više konsolidirane bruto premije osiguranja (673,4 miliona evra) nego prošle godine u istom periodu.\nTriglav osiguranje Beograd je u prvih šest meseci ove godine imalo rast ukupne fakturisane premije od 13 odsto (obračunato u evrima), u odnosu na isti period prošle godine, a kombinovani količnik neživotnih osiguranja kao dominantne grupe poslova znatno se poboljšao (za 11,6 procentna poena) u odnosu na isti period prethodne godine i iznosi 84,4 odsti. Ukupna fakturisana premija iskazana u evrima zabeležila je rast od 10 odsto u segmentu neživotnih osiguranja i 53 odsto u segmentu životnih osiguranja.\nPrema poslednjim javno objavljenim podacima o tržišnom učešću za prvi kvartal 2020 Triglav osiguranje Beograd učestvovalo je sa 7,3 odsto (rast od 0,6 procentna poena), pa društvo održava stabilnu petu poziciju na tržistu osiguranja u Republici Srbiji. Triglav osiguranje Beograd nastavlja sa sprovođenjem planirane strategije razvoja i rasta uzimajući u obzir sve predviđene prilike koje mogu da budu do kraja godine.\n“Triglav osiguranje Beograd ima dobre rezultate usprkos izmenjenim uslovima života i rada na globalnom nivou izazvanom pandemijom. Ono na čemu smo intezivno radili je razvoj digitalnih rešenja za klijente odnosno, online plaćanje premije koje smo uspešno plasirali tokom drugog kvartala. U narednom periodu nastavljamo sa razvijanjem proizvoda za građanstvo iz domena osiguranja imovine”, izjavio je Dragan Marković, predsednik Izvršnog odbora Triglav osiguranja u Beogradu, navodi se u saopštenju.\nTagoviDragan Marković Poslovanje Triglav osiguranje


Gradska biblioteka u parku prekoputa Centra za kulturu | Kolubarske\nPark prekoputa Centra za kulturu (foto: Đorđe Đoković)\nGradska biblioteka u parku prekoputa Centra za kulturu\nSkupština grada je na sednici u petak usvojila zaključak da Gradsko veće pripremi inicijativu za početak gradnje nove biblioteke na lokaciji koja je određena Planom generalne regulacije centra Valjeva, a to je lokacija prekoputa Centra za kulturu gde se trenutno nalazi park.\nOdbornička grupa SPS sa koalicionim partnerima je predložila da Skupština grada usvoji ovaj zaključak, a predlog je obrazložio šef odborničke grupe socijalista dr Ljubomir Pavić.\nOn je naveo da je biblioteka ustanova od nacionalnog značaja, koja je nedavno proslavila 150 godina postojanja, ima oko 150 hiljada knjiga i koja je nekada bila treća čitaonica u Srbiji po značaju i veličini.\n- Umesto sadašnjeg nefunkcionalnog prostora potrebno je izgraditi dovoljno veliki i savremeni objekat gde će knjige dobiti svoj dom, a ljubitelji knjiga prostor za čitanje, iznajmljivanje, druženje, i najvažnije gde će mladi u prijatnoj atmosferi upoznavati svet knjiga - rekao je Pavić.\nOdbornici vladajuće koalicije SNS i SPS su prihvatili ovaj zaključak, dok je jedan odbornik opozicije bio protiv, a dva su bila uzdržana. Protiv je bila Snežana Spajić, odbornik Stranke moderne Srbije, ali, kako je naglasila, nije protiv toga da biblioteka dobije novu zgradu nego je protiv lokacije na kojoj će biti izgrađena.\n- Ako vi mislite da gradite novi objekat biblioteke u jedinom parku koji imamo u gradu, onda je ova priča o aerozagađenju i merama za smanjenje aerozagađenja besmislena i licemerna. U Izveštaju Stručnog tima za smanjenje aerozagađenja na teritoriji grada, koji je danas na dnevnom redu, naglašeno je da drveće ima značajnu ulogu i da u narednom periodu treba posvetiti veću pažnju na održavanju parkova i saditi novo drveće. A vi sada imate nameru da uništite park koji predstavlja pluća grada. Dovodite nas u situaciju da biramo između biblioteke i parka – rekla je Snežana Spajić.\nSnežana Spajić (Foto: Đorđe Đoković)\nOna se nije složila sa konstatacijom predsednika Skupštine grada Milorada Ilića koji je rekao "da to više nije park, da je to devastiran prostor". Ilić je objasnio da je lokacija, gde se trenutno nalazi park, opredeljena Urbanističkim planom Valjeva za zgradu biblioteke.\n- Urbanistički plan je bio na javnoj raspravi i Skupština, u ranijem sazivu, je taj plan usvojila, a on je, kao i svi ostali, za ovu Skupštinu i Gradsko veće obavezujući. Mi možemo pokrenuti inicijativu za promenu urbanističkog plana, a da ga mi sada sami menjamo i da kažemo da nije dobro to što je neki urbanista smislio, to ne bismo smeli da radimo - zaključio je Ilić.\nOdbornica Snežana Spajić je apelovala na lokalnu vlast da razmotri mogućnost da se opredeli druga lokacija za novu zgradu biblioteke.\nSkupština ima mandat kada SPS i SNS predlažu\nNakon što su odbornici Skupštine grada prihvatili zaključak, predsednik Skupštine grada Milorad Ilić je zatražio da se "konstatuje da je to zajednički predlog SPS, SNS i odbornice Radmile Novaković, koja je na prošloj sednici i iznela ovaj predlog".\nPodsećanja radi, na sednici lokalnog parlamenta početkom oktobra, kada je usvojena Odluka da ne važi odluka o ustupanju Doma Vojske biblioteci, odbornica LDP Radmila Novaković je pokušala da predloži upravo ovaj zaključak koji su odbornici usvojili na sednici prošlog petka.\nNaime, Valjevska vlast se predomislila i odustala od odluke, koju su odbornici Skupštine grada usvojili u avgustu prošle godine, da objekat Doma Vojske ustupi na korišćenje biblioteci, jer je odlučila da se zdanje Doma Vojske proda jer je to "najcelishodnije".\nS obzirom na to da vlast nije odlučila šta će biti sa bibliotekom koja nema "adekvatan" prostor i koja "zaslužuje bolji", odbornica Radmila Novaković je predložila Skupštini da donese zaključak da Gradsko veće otpočne aktivnosti za izgradnju nove zgrade biblioteke.\nZamenik predsednika Skupštine grada Mihailo Milutinović tada nije dozvolio da se o predlogu izjasne odbornici uz obrazloženje da, kako je rekao, "mi bez konsultacija taj zaključak ne možemo da prihvatimo, mi za to nemamo mandat".\nTrupni portret Pre 1 sati 32 minuta\nTri meseca rupa u Uzun Mirkovoj ulici Pre 3 sati 29 minuta


Severina - strana 8 - Tag - Svet Plus\nSeverina - strana 8\nSeverina: Najbolje su četrdesete i ne bih se nikad vratila nazad (Foto)\nSeverina Vučković ponosno ističe da je najviše posvećena sinu Aleksandru, ali isto tako ne umanjuje svoj uspeh na sceni pa s razlogom može odahnuti i sumirati utiske posle sjajnog leta u kojem, ipak, nije pronašla novu ljubav.\nSeverina snima novi spot u Crnoj Gori (Video)\nSeverina Vučković trenutno boravi u Crnoj Gori, gde snima najnoviji spot za duetsku pesmu "More tuge" sa Sašom Matićem.\nSeverina i Ministarke će uskoro proslaviti dvadesetmilioniti pregled na Jutjubu svojim velikim letnjim hitom "Uno momento", čija popularnost vrtoglavo raste iz dana u dan.\nSeverina u štiklama zaigrala košarku sa sinom (Foto)\nSeverina Vučković nakon odmora u Zadru zajedno sa svojim sinom Aleksandrom uputila se u Šibenik gde uživaju u svim lepotama ovog mesta, a mama i sin iskoristili su priliku i da se oprobaju u košarci.\nSeverina rasplakala Milana Popovića, evo zbog čega!\nMilan Popović veoma je teško podneo odluku suda da samo dva puta mesečno može da viđa svog sina Aleksandra, koga ima iz veze sa pevačicom Severinom Vučković.


Profesionalni kursevi | Institut za razvoj\nIzaberite profesionalne kurseve koji će unaprediti vašu karijeru u pravcu u kom vi to želite.\nSavladajte sve osnovne i napredne funkcionalnosti ovog programa. Savladajte ključni princip rada na ovom programu koji je neophodan za svaki vid poslovanja. U koliko tražite posao ili ste već zaposleni, znate da je poznavanje ovog programa od velikog značaja. Ovaj kurs je namenjen svakom kome je neophodno znanje rada na računaru, a ono uvek podrazumeva poznavanje Microsoft Office programa. Nakon kursa bićete osposobljeni za rad na računaru i dobićete znanje i veštine koje će vam pomoći da prosperirate u poslovanju.\nPozicija poslovnog administratora zahteva znanje i veštine iz poslovne administracije, koje se vremenom sve više nadograđuju i unapređuju. Administracija je od ključnog značaja za svaku kompaniju i ne postoji poslovanje bez administracije. Administrator vodi računa o dokumentaciji i svim evidencijama koje su neophodne za kompaniju. Da biste postali uspešan poslovni administrator potrebno je da unapredite svoje znanje. Kurs poslovnog administratura će vam omogućiti da dobijete stručnost i znanje o fakturama, dokumentacijama potrebnim za poslovanje, kako da sastavite različite vrste podnesaka, kako da organizujete sastanke, kako da uspešno obavljate usmenu i pismenu komunikaciju… Nakon kursa bićete osposobljeni za rad u timu, upravljanje poslovnom dokumentacijom, upravljanje vremenom i unapredićete komunikacione veštine.\nOvo je prilika za one žele grade ili unaprede svoju karijeru u oblasti ljudskih resursa.\nTokom ovog kursa steći ćete uvid u različite kanale regrutacije, mogućnosti i načine selekcije kandidata, savladaćete analizu posla, kreiranje sistematizacije kao i druge procese u skladu sa pozitivnim pravnim propisima. Takođe, uvidećete značaj i potrebu za kontinuiranom motivacijom zaposlenih i načinima za njeno postizanje.\nHR menadžer ili menadžer ljudskih resursa, predstavlja upravljanje ljudima koji doprinose ostvarenju biznis ciljeva organizacije. Menadžer omogućava da zaposleni daju svoj puni potencijal. Ovaj sektor ima ulogu razvijanja odgovornosti i povećanja produktivnosti i efikasnosti svakog posebnog sektora. Povezuje timove i ljude, ubrzava i olakšava procese. Nakon obuke za menadžera ljudskih resursa dobićete znanje u upravljanju selekciji i regrutaciji zaposlenih, raspisivanje konkursa za radno mesto, osmišljavanje i sprovođenje novih pravila i procedura za kvalitetniji rad i razvoj u kompanije, bavljenje disciplinskim procesima, donošenjem odluka i izricanjem poslovnih rešenja u domenu ljudskih resursa …itd.\nPozicija HR administratora zahteva tačnost i preciznost u radu, kao i znanje i veštine koje su neophodne za rad. Poslovi HR kadrova čine brojne aktivnosti: regrutaciju i selekciju novih kadrova, planiranje i razvoj zaposlenih, kreiranje novih timova… Nakon obuke za HR administratora dobićete znanje izrade dokumentacije za prijavu i odjavu zaposlenih, kao i podnošenje dokumentacije za nadležne fondove, izrada ugovora o radu, komunikaija sa zaposlenima na dnevnom nivou, komunikacija sa PIO fondom, podrška zaposlenima u izdavanju potvrda o zaposlenju…itd.\nOvo je idealan kurs za one koji žele da se specijaliziraju oblasti zapošljavanja, na projektima, u kompaniji ili agenciji, ali i za sve one koje žele da specijaliziraju u oblasti zapošljavanja.\nTokom kursa upoznaćete se sa propisima u oblasti zapošljavanja i rada, osnovnim procedurama institucija u oblasti zapošljavanja. Takođe, imaćete priliku da savladate način vođenja razgovora za posao, izradu individualnog plana zapošljavanja i upoznaćete se sa merama aktivne politike zapošljavanja i aktuelnim propisima.\nUpravljanje društvenim mrežama u poslovnim procesima\nUpravljanje društvenim mrežama je veoma značajno za uspešno poslovanje. Društvene mreže su danas najbrže rastući trend u istoriji sveta i one su preuzele komunikaciju i skoro sav marketing. Društvene mreže su sve prisutnije u današnjem poslovnom svetu i ne postoji kompanija koja uspešno posluje a da nema svoje naloge i aktivnost kao i poziciju menadžera društvenih mreža. Ovim kursem ćete steći sva neophodne veštine i znanja za uspešno upravljanje društvenim mrežama ali i kako na najbolji način da prezentujete svoje ideje, kompaniju, proizvod ili uslugu.


Toyotina ponuda za Taxi prevoznike - AutoExclusive - Auto vesti, Novi, Luksuzni, Polovni automobili...\nVeliki broj modela na benzinski i hibridni pogon...\nU svetlu usvojene Uredbe Vlade Srbije u vezi sa subvencionisanom obnovom voznog parka, Taxi prevoznici iz Srbije pokazali su posebno interesovanje za vozila iz Toyotine game. Ova vozila uveliko su se dokazala tokom eksploatacije u okviru javnog Taxi prevoza širom sveta, od Azije, Australije, Južne i Severne Amerike do Evrope, gde su iz godine u godinu sve prisutnija na ulicama najvećih gradova. Visok nivo pouzdanosti i bezbednosti, niski troškovi održavanja, mala potrošnja goriva i niska štetna emisija posebno su istakli hibridne modele za obavljanje delatnosti Taxi prevoza u dominantno urbanim sredinama.\nPonuda kreće od modela Corolla Sedan s benzinskim motorom od 1,6 litara (97 kW / 132 KS) i šestostepenim manuelnim menjačem, koji u paketu Terra Taxi košta 14.990 evra. Najjeftiniji hibrid u okviru Taxi ponude je Corolla Touring Sports 1.8 HSD Terra Taxi (90 kW / 122 KS) sa standardnim CVT menjačem i cenom od 21.990 EUR. Taxi prevoznicima su na raspolaganju i druge Toyote, od atraktivnog C-HR-a i Priusa koji dominira evropskim Taxi flotama, do modela Camry koji se ističe snažnim hibridnim pogonom od 2,5 litra i 218 „konja“.\nTaxi prevoznicima namenjena je posebna sekcija na zvaničnoj internet stranici Toyote Srbije (www.toyota.rs / posebne ponude / ponuda za taxi prevoznike), a detaljne informacije zainteresovani mogu da dobiju i u ovlašćenim prodajno-servisnim centrima u Beogradu, Novom Sadu, Nišu i Čačku.


Memorandum će predvideti međusobno priznavanje elektronskih sertifikata o vakcinaciji, navedeno je u saopštenju Ministarstsva.\n„Na taj način biće omogućen ulazak građanima obe zemlje koji su vakcinisani, dok će za građane koji nisu vakcinisani biti obavezan PCR ili antigenski test. Takođe, na granici će se raditi nasumični brzi testovi“, objasnila je ministarka Matić.\nPrevious articleMasovno se iseljavaju iz ove opštine u Vojvodini! Pitaju se ko će naseliti prazne kuće?!\nNext articleINĐIJA: Razbili staklo, pa ukrali torbu iz automobila


Doktor: Kuzmić u komi, polomio obje vilice - Trebevic.net\nFoto izvor: www.prijedordanas.com\nUžasna vijest stigla je u nedelju ujutru iz Banjaluke.\nOgnjen Kuzmić, reprezentativac Srbije i novi-stari centar Crvene zvezde doživio je tešku saobraćajnu nesreću prošle noći i doživio veoma ozbiljne povrede.\nKK Crvena zvezda saopštila je da njegovo stanje zahtjeva hitan transport iz Banjaluke u Beograd, a doktor Vlado Đajić je prenio novinaru portala gazeta.ba prve informacije o stanju bivšeg igrača Golden Stejta i Reala.\n“Kuzmić je u direktnom sudaru polomio donju i gornju vilicu i trenutno je u komi. Po riječima doktora Vlade Đajića nema hematoma na mozgu, ali su povrede vrlo ozbiljne i zahtjevaju transport košarkaša u Urgentni centar u Beograd“, objašnjeno je.\nKošarkaška reprezentacija SrbijeOgnjen Kuzmićsaobraćajna nesreća


BENZINSKU PUMPU OPLJAČKALI MALOLETNICI · Kraljevo.online\nNASLOVNA HRONIKA BENZINSKU PUMPU OPLJAČKALI MALOLETNICI\nBENZINSKU PUMPU OPLJAČKALI MALOLETNICI\nKraljevo – Maskirani fantomkama dva maloletnika jutros opljačkali benzinsku pumpu u okolini Kraljeva.\nEfikasnom akcijom pripadnici Ministarstva unutrašnjih poslova u Kraljevu rasvetlili su razbojništvo izvršeno jutros oko 5 časova nad radnicima benzinske pumpe u okolini Kraljeva. Zbog osnova sumnje da su izvršili ovo krivično delo, krivična prijava podneta je protiv dva maloletnika iz Kraljeva.\nSumnja se da su maskirani fantomkama maloletnici uz pretnju pištoljem primorali radnike da im otvore kasu, odakle su otuđili izvesnu količinu novca, a zatim pobegli. Identifikovani su i pronađeni oko 13 časova.\nJbt takve izvestaje…pa u njemu nista nema…kao da se desilo u Australiji…\nRecite jasno i glasno imena i prezimena!?boze dokle smo stigli?\nNista,,,kao uvek nista,,,aj zdravoo\nPo zakonu imena maloletnih lica ne smeju biti objavljena.


A2A nikada nije spominjala odlazak iz Elektroprivrede – Bankar.me\nA2A nikada nije spominjala odlazak iz Elektroprivrede\nFebruary 7, 2014 BERZA, CRNA GORA, SVE VIJESTI Leave a comment\nItalijanska kompanija A2A, koja je vlasnik 43,7% akcija Elektroprivrede, nikada formalno nije saopštila Vladi da odlazi iz Crne Gore. To je saopšteno Pobjedi iz Ministarstva ekonomije na pitanje da li je italijanska kompanija nekada nagovijestila Vladi odlazak iz Elektroprivrede.\n– Vlada nikada formalno nije obaviještena o odlasku italijanske kompanije A2A. Pravo je svakog investitora da procijeni šta da radi sa svojim akcijama, u skladu sa ugovorom i zakonom – saopšteno je iz Ministarstva ekonomije.\n„Vijesti“ su u srijedu, podsjetimo, objavile da italijanska A2A razmišlja da li da ode ili ostane u Elektroprivredi, te da će to biti glavna tema njihovog razgovora sa predstavnicima Vlade.\nIz Ministarstva je Pobjedi potvrđeno da će predstavnici italijanske kompanije A2A doći u Crnu Goru krajem sljedeće sedmice i da će razgovarati sa crnogorskim vlastima na više tema.\n– Prije svega, biće riječi o izgradnji II bloka TE Pljevlja, s obzirom na to najveći akcionari, Vlada i A2A, treba da obave usaglašavanje po pitanju redosljeda koraka i dinamike projekta. Sa predstavnicima italijanske kompanije A2A će se voditi razgovori o konverziji poreskog duga u akcije, koji je predviđen Zakonom o budžetu za 2014. godinu – saopšteno je iz tog resora.\nPitanje koje će moguće biti predmet razgovora, kako navode, je i upit koji je stečajni upravnik KAP-a uputio EPCG, a tiče se obezbjeđivanja dugoročnog ugovora o snabdijevanju električnom energijom KAP-a.\n– Predstavnici Vlade Crne Gore i italijanske kompanije razgovaraće i o mogućnostima EPCG u dijelu izgradnje HE na Morači i Komarnici, posebno imajući u vidu preuzetu obavezu da dostave informaciju o mogućim planovima vezanim za nastavak projekata. Tema razgovora biće i svi aspekti koji se odnose na institucionalni okvir u Crnoj Gori i postojeću regulativu za poslovanje energetskih kompanija, kao i ugovorni okvir koji proizilazi iz ugovora o privatizaciji, s aspekta njegove realizacije – saopšteno je iz Ministarstva.\nEPCG: Odluke donose A2A i Vlada\nIz Elektroprivrede je Pobjedi saopšteno da je pitanje za akcionare, odnosno Vladu i A2A, a ne menadžment šta će biti tema razgovora čelnika italijanske kompanije i izvršne vlasti.\n– To su pitanja za akcionare Elektroprivrede, dakle Vladu i A2A. Šta će pričati i odlučiti je na njima, a ne na menadžmentu koji postupa po njihovim odlukama – saopšteno je iz EPCG.\nČeka se odgovor iz Milana\nOdgovor na pitanje da li A2A razmišlja o izlasku iz Elektroprivrede Pobjeda juče do zaključenja lista nije dobila.\nSjedištu kompanije A2A u Milanu Pobjeda je juče uputila pitanja koji je razlog dolaska u Crnu Goru i šta će biti tema razgovora.\nItalijanska kompanija A2A vlasnik je 43,7 odsto akcija crnogorske Elektroprivrede. Petogodišnji ugovor Vlade i A2A, prema kojem su Italijani dobili menadžment u crnogorskoj kompaniji i suvlasnički udio, ističe na kraju ove godine.\nPOJMOVIA2A A2A izlazi iz EPCG A2A izvlači novac iz EPCG A2A Montenegro A2A se povlači iz EPCG Berza1 EPCG plaća A2A za konsultantske usluge\nPrevious Pregled štampe za 07. februar: Novosti iz ekonomije\nSljedeći U aerodrome uložiti 41 milion eura do 2030.\nPotvrđena optužnica protiv bivših direktora A2A i EPCG


Subota, 16 Decembar 2017 00:35\nMinistar spoljnih poslova Ivica Dačić izjavio je danas da najavljeni zahtjev Prištine za članstvo u Savjetu Evrope treba da bude odbačen kao neosnovan, jer Kosovo ne ispunjava osnovne uslove za status članice SE pošto nije država.\nPovodom najave zamjenika kosovskog premijera Envera Hodžaja da će tokom ovog mjeseca, a najkasnije u januaru 2018. godine, Kosovo podnijeti zahtjev za članstvo u SE, Dačić je rekao da nema osnova da zahtjev za prijem bude razmatran i poručio da, ako Kosovo zbog toga što ga je veliki broj zemalja Evrope priznao, bude primljeno u Savjet Evrope - to će biti politika sile.\n"Srbija će itekako znati da procjeni takav odnos nekih zemalja", rekao je Dačić.\nIstakao je da je zahtjev Kosova u suprotnosti sa bazičnim pravnim principima za članstvo u međunarodnim organizacijama i rezolucijom Savjeta bezbjednosti UN 1244.\nTakav zahtjev, dodaje, bio bi u kontradiktornosti sa Statutom Savjeta Evrope i statusno neutralnom politikom organizacije prema Kosovu i Metohiji, kao i sa mišljenjem pravne službe SE iz 2008. godine.\n"Kosovo ne ispunjava bazične principe i standarde SE u pogledu zaštite ljudskih prava, demokratije i vladavine prava zbog čega nema osnova da zahtjev za prijem bude razmatran", smatra Dačić.\nOn je naznačio da je zahtev za članstvo suprotan i principu iz člana 1. Statuta Savjeta Evrope, jer podriva jedinstvo organizacije, posto 13 članica nije priznalo jednostrano proglašenu nezavisnost Kosova.\n"Time bi bio ugrožen i dijalog između Beograda i Prištine, što je od suštinskog značaja za stabilnost regiona. Sve ovo su činjenice. Ako Kosovo i pored ovoga, zbog toga što je veliki broj zemalja Evrope priznao Kosovo, bude primljeno u Savjet Evrope, to će biti politika sile. Srbija će itekako znati da procjeni takav odnos nekih zemalja", rekao je Dačić.\nViše iz kategorije: « Plenković: Nema osnova za tužbe bošnjačkih logoraša Zagreb i zvanično: I Hrvati se tukli u Beogradu »


SVAĐA KIKI I RAMELA: “Nisam video još uvek da neko obuva ČARAPE na ŠTIKLE!" (FOTO) (VIDEO) | Happy BSC portal\nSVAĐA KIKI I RAMELA: “Nisam video još uvek da neko obuva ČARAPE na ŠTIKLE!" (FOTO) (VIDEO)\nKristijan Nikolić, zvani Kiki, ošto je osudio Ramela Arifija da ne ume da poštuje dame, te da ne treba da osuđuje druge na osnovu fizičkog izgleda.\n- Ti da si pravi muškarac, ne bi se podsmevao nekome ko nosi čarape na štikle, već bi umeo da poštuješ ženske osobe. Ti nisi dobar dečko, moraš naučiti ponke stvari. Ti se plašiš svoje porodice, kako bi reagovala da si drugačiji od ostalih. Predrasuda, kritika i ponižavanja će uvek biti, ali trebamo ostati dosledni sebi” – izjavio je Kiki, učesnik rijalitija.\nRamel u svoju odbranu je čvrsto stao i napomenuo da on dobro zna sa kime se i kako ponaša. Nije pokazao preterano poštovanje prema Kikiju, ali je istakao da on ne želi da se upliće u svađe i rasprave sa njim, jer ne želi da ulazi u konflikte ni sa jednim učesnikom u ovom rijalitiju.\nOstali takmičari smejali su se ovoj raspravi i nisu imali ništa da dodaju, budući da su Ramel i Kiki vodili desetominutnu raspravu. Ali je Ivanija Bajić prokomentarisala kako bi se i ona smejala da je bila na Ramelovom mestu, i reagovala isto.


Popov: Kosovo je izgubljeno, a gubimo i Evropu | Autonomija\nPopov: Kosovo je izgubljeno, a gubimo i Evropu\nIli barikade na Jarinju, ili status kandidata...\nDirektor Centra za regionalizam i kopredsednik Igmanske inicjative za Srbiju Aleksandar Popov upozorio je da vlast u Srbiji što pre mora da prizna realnost na Kosovu, kako ne bi dovela u pitanje proces evropskih integracija.\nU intervjuu za portal Autonomija.info Popov je istakao da Beograd mora pod hitno da reši problem sa barikadama na severu i nastavi razgovore o realizaciji Ahtisarijevog plana plus, koji nudi specijalni status opštinama sa većinskim srpskim stanovništvom.\n– Mi smo zaustavili proces pregovora i ako se on ne nastavi onda je nama ozbiljno ugrožena verifikacija kandidature u decembru, uprkos pozitivnom mišljenju Evropske komisije. Nemamo puno vremena da se barikade uklone, jer one nikom ne koriste, i da počnemo dijalog o pravim temama, među kojima je i “Ahtisarijev plan plus”. Ali, zato treba da se otvoreno izađe pred javnost i kaže da je situacija takva da Kosovo već nemamo, ali da nećemo imati ni Evropsku uniju ako nešto ubrzo ne preduzmemo – ocenio je naš sagovornik.\nDa li Beograd i prema građanima Srbije i prema Srbima na severu Kosova vodi licemernu politiku, jer jednima tvrdi da može i Evropa i Kosovo, a drugima podgreva iluzije o podeli Kosova?\n– Srbija je višestruko zakasnila kad je reč o brojnim opcijama za rešavanje kosovskog problema, među kojima je i podela Kosova, o kojoj sad govore naši zvaničnici. Jedina realna opcija trenutno je “Ahtisarejev plan plus”, koji daje prostor i za razgovor o autonomiji za sever Kosova. Međutim, pošto je i danas naša mantra da je Kosovo neodvojivi deo Srbije, bojim se da će i ta šansa biti propuštena, za šta je odgovorna sadašnja vladajuća garnitura, koja je sama sebi vezala ruke donošenjem Ustava 2006. godine – preambulom u kojoj je Kosovo deo Srbije. A propuštena je i prilika da u mandatu ove vlade Beograd raskrsti sa pojedincima na severu Kosova koji zloupotrebljavaju položaj Srba tamo, a koji su instalirani za vreme vlade Vojislava Koštunice.\nKo su ti pojedinci i kako je moguće da je njihov interes vlastima toliko važan?\n– Reč je o onim pojedincima čiji interes je da to bude zona u kojoj će oni moći da mešetare bez ikakve kontrole. Mislim da u tome leži i odgovor na pitanje zašto je letos zapaljen prelaz na Jarinju i zašto se toliko insistira na barikadama. Uz to, niko iz našeg nadležnog ministarstva ne zna da kaže koliko se novca izdvaja za Kosovo i kako se taj novac troši, jer tamo nema budžetske kontrole. To je galimatijas u kojem se ne zna šta je šta, dok se neko bogati na muci običnog naroda koji tamo živi. Da je to raščišćeno, danas bismo imali daleko veći manevarski prostor za razgovore i jasniju poziciju. Ovako, dešava se da unutar jedne vlade imamo zamenika premijera koji priča o razgraničenju, neki drugi član vlade o podeli Kosova, treći da je to izdaja… Tako da mi ne znamo šta je zvanična politika Srbije.\nU kojoj meri je priča o podeli Kosova na liniji ranije teze o pripajanju Republike Srpske ukoliko izgubimo Kosovo?\n– Situacija sa Kosovom ne može se porediti sa Bosnom i Hercegovinom, koja je međunarodno priznata zemlja. Uostalom, naši zvaničnici u više navrata su izjavili da podržavaju integritet jedinstvene BiH. Međutim, u ranijim godinama iz Srbije su stizale i drugačije poruke. Tako je Vojislava Koštunica u kampanji 2003. godine govorio da je Republika Srpska privremeno odvojena od nas. Uz to, imamo i kontinuitet tih preterano srdačnih odnosa vlasti u Beogradu sa Banja Lukom i predsednikom Republike Srpske Miloradom Dodikom, koji često prevazilaze okvire predviđene Dejtonskim sporazumom. Problem je i u tome što u Beogradu nema dovoljno distanciranja i ograđivanja od nekih Dodikovih izjava koje dovode u pitanje integritet BiH. I to se onda u međunarodnoj zajednici i u samoj BiH tumači kao prećutna podrška tim njegovim ambicijama. I zato stalno visi u vazduhu ta teza: Ako izgubimo Kosovo, pripojiće nam se Republika Srpska. To svakako nije dobro.\nMislite li da Beograd ima značajan uticaj na rukovdstvo RS?\n– Prema onom što se javno demonstrira raznim porukama, zajedničkim sednicama vlada… čini se da ima. Ali, slično izgleda i kad je u pitanju uticaj Beograda na Srbe na severu Kosova. Međutim, Dodik može, ali i ne mora da posluša Beograd. I pretpostavljam da njemu ne pada na pamet da RS pripaja Srbiji jer bi tako i sam bio samo jedna običan činovnik, a ovako može da bude šef u jednom entitetu. Drugi je problem što je Bosna u jednom politički zapuštenom stanju, za šta veliku odgovornost snosi i međunarodna zajednica. Jer, 16 godina ima protektorat u BiH i visokog predstavnika koji ima sva ovlašćenja diktatora, jer može da suspenduje bilo koji zakon i da razreši dužnosti bilo kojeg izabranog funkcionera, a stanje se nije pomerilo od prestanka rata. Međunarodna zajednica nije ohrabrivala negativen tendencije, ali ih nije ni sprečavala. Tako da je sad Dodik učvrstio svoju poziciju u tolikoj meri da bez velikih posledica i nestabilnosti u RS on ne može da se smeni. I došlo se u pat poziciju, a međunarodna zajednica izgubila je kredibilitet, jer nije uspela u tome da se od BiH napravi funkcionalna država.


ProCredit banka, prva banka u Srbiji sa investicionim rejtingom – Bankar.me\nProCredit banka, prva banka u Srbiji sa investicionim rejtingom\nOctober 15, 2019 BANKE, REGION, REGION, SVE VIJESTI Leave a comment\nJedna od najvećih svetskih rejting agencija Fitch Ratings povećala je kreditni rejting ProCredit banke u Srbiji na “BBB-“, čime je ova banka postala prva banka u Srbiji čije je poslovanje dobilo tzv. “investicionu ocjenu”, odnosno rejting koji stavlja ProCredit banku, kao prvu u zemlji, na kartu institucionalnih investitora.\nOvo povećanje rejtinga ProCredit banke je dijelom rezultat boljeg kreditnog rejtinga koji je nedavno dobila Republika Srbija, a sve zahvaljujući stabilnost svoje ekonomske politike, jačanju makroekonomskih pokazatelja i smanjenju javnog duga. Podsjećanja radi, agencija Fitch Ratings je krajem septembra ove godine unaprijedila rejting Srbije sa “BB” na “BB+”, dok kompanije koje posluju u Srbiji mogu najviše da imaju jedan rejting iznad rejtinga zemlje u kojoj posluju, a što je ProCredit banka i dobila.\nU obrazloženju boljeg rejtinga ProCredit banke, stručnjaci agencije Fitch Ratings su istakli da je poslovanje ProCredit banke u Srbiji izuzetno stabilno, kao i da banka ima apsolutnu podršku svog osnivača ProCredit Holdinga iz Frankfurta, zbog čega su svi poslovni i finansijski rizici kod ProCredit banke u Srbiji minimalni, saopštili su iz banke.\n“Unaprjeđenje rejtinga naše banke je samo dodatna potvrda stabilnosti poslovanje i to ne samo ProCredita u Srbiji, već i naše holding kompanije u čijem su vlasništvu, pored privatnih investitora, i neki od najozbiljnijih svjetskih investitora, poput Međunarodne finansijske koorporacije (IFC), članice grupe Svjetske banke i Njemačke razvojne banke KfW. Drago nam je da je poslovanje ProCredit banke ocijenjeno najvišom mogućom ocjenom i da je naša banka među prvima donijela izuzetno važan “investicioni rejting” u Srbiju. Ovo je potvda sigurnosti i stabilnosti poslovnog modela naše banke, što je za građane i privredu veoma bitan faktor pri odabiru banke, posebno u kontekstu Nedjelje štednje koja je ispred nas. Ovo je, takođe, odličan pokazatelj za cijelu našu zemlju, jer država u kojoj kompanije imaju visoke međunarodne rejtinge je na odličnom putu da i sama u očima međunarodnih investitora brzo dobije viši rejting i željenu “investicionu ocjenu”, istakao je Igor Anić, član Izvršnog odbora ProCredit banke.\nPOJMOVIProCredit banka Srbija\nPrevious “Deutsche Bank” skupim poklonima “kupovala” kineske zvaničnike\nSljedeći Najveće ekonomije svijeta (infografika)\nProCredit: 550.000 eura za ugrožena područja BiH i Srbije!\nOdgovornost na primjeru jedne banke


Dve godine projekta „Podrška deci i porodici iz osetljivih društvenih grupa u pružanju jednakih mogućnosti za učenje i razvoj“ – Podrinske\nDve godine projekta „Podrška deci i porodici iz osetljivih društvenih grupa u pružanju jednakih mogućnosti za učenje i razvoj“\nŠabac je jedan od prvih gradova u kojem je počela realizacija projekta „Inkluzivno predškolsko vaspitanje i obrazovanje“ koji se sprovodi uz podršku Svetske banke i Ministarstva prosvete, nauke i tehnološkog razvoja.\nProjekat je započeo u septembru 2019. godine i njegov završetak očekujemo krajem oktobra 2022. godine. Baš ovih dana kada se obeležava i dečja nedelja, obeležavamo dve godine projekta koji je posvećen deci od rođenja do 5,5 godina i njihovim porodicama.\nNosilac projekta je grad Šabac, a protokol o saradnji i obavezu da će podjednako da rade na projektnim aktivnostima potpisali su Centar za socijalni rad „Šabac“, Predškolska ustanova „Naše dete“, Dom zdravlja „Dr Draga Ljočić“ i UG „Liga za zdravlje“. Svi koji su dobili Grant bili su u obavezi da daju naziv svom delu projekta, pa je ovaj naš nazvan „Podrška deci i porodici iz osetljivih društvenih grupa u pružanju jednakih mogućnosti za učenje i razvoj“. Naziv nije slučajno baš ovakav. Proistekao je iz iskustva pomenutih institucija i organizacija da sve porodice na teritoriji grada nemaju podjednake mogućnosti u razvoju porodičnih odnosa i dostupnosti usluga ovih institucija (zbog razuđenosti sela ili nedovoljno informacija). Takođe, uočili smo nedovoljno preventivnih aktivnosti i to da stručnjaci na teren uglavnom izlaze onda kad se javi potreba za intervencijom.\nZbog svega toga, ovaj projekat čija vrednost Granta iznosi 4 ipo miliona dinara, prilika je da ove institucije rade zajedno na terenu i budu dostupnije na celoj teritoriji Grada. Radi lakšeg odlaska na teren nabavljen je automobil sa sedam sedišta. Planirano je da projektom proširimo obuhvat i osiguramo redovnost pohađanja predškolskih programa, obezbeđivanjem besplatnog prevoza za decu iz udaljenih zaseoka; da proširimo ponudu besplatnih programa za decu i roditelje. Da unapredimo podršku porodicama iz osetljivih društvenih grupa u odgajanju i vaspitavanju dece u porodici, osnaživanju i informisanju u cilju ostvarivanja prava i benefita u socijalnom, zdravstvenom pravnom i obrazovnom smislu.\nJačanje roditeljskih kompetencija realizujemo kroz projektne aktivnosti „Mobilna škola roditeljstva“, „Porodični klub“, „Mesec očeva“, „Roditeljski sastanci“, „Mobilno savetovalište“.\nPotpisivanjem intersektorskog protokola uspostavili smo sistem dugoročne i održive međusektorske saradnje koje ima za cilj rano otkrivanje, procenu rizika i sprečavanje osipanja iz sistema školovanja. Na ovaj način omogućavamo i realizaciju Strategije održivog razvoja grada Šapca za peiod 2020-2025, koja će doprineti ostvarivanju cilja Društveno blagostanje.\nOsim pomenutih institucija, podršku kroz protokol o saradnji i učešćem u aktivnostima dali su: Biblioteka Šabačka, kroz projektnu aktivnost „Biblioteka iz kofera“, Omladinsko pozorište „Vožd“ kroz aktivnost „Učimo kroz umetnost“, TV Šabac, Radio TIM, medijskim praćenjem projekta i Udruženje za pomoć osobama sa smetnjama u razvoju „Živimo zajedno – Šabac“.\nS obzirom da je ovaj projekat i humanitarnog karaktera, pa osim higijenskih paketa za korisnike nabavljenih sredstvima Granta prikupljena su sredstva najpre Humanitarnim koncertom održanom krajem 2019. godine, zatim donacijama humanitarne organizacije „Humano srce“ Šapca, kao i donacijama pojedinaca. Posebno bih istakla donaciju jedne grupe vrtića „Bambi“ čija su deca i roditelji bili naročito senzibilisani da daju svoj doprinos.\nSredstvima Granta adaptirane su prostorije stare Mesne zajednice u Petlovači gde je otvorena još jedna mešovita grupa dece predškolskog uzrasta. Nabavljena su sredstva za rad i didaktički materijal.\nUkupan broj dece uključene u programe kroz projekat je oko 400. Broj porodica koje su dobile podršku za razvoj roditeljskih kompetencija u sklopu granta je oko 200.\nUkupan broj roditelja koji je bio uključen u bilo koji vid aktivnosti – radionice, edukacije i sl. je oko 300.\nU maju ove godine smo učestvovali na Konferenciji u organizaciji Ministarstva prosvete, nauke i tehnolopkog razvoja gde smo mi, pored još četiri grada predstavili svoj primer dobre prakse. Na tom predstavljanju svako je prikazao ono po čemu se izdvojio tokom protekle dve godine realizacije projektnih aktivnosti, a ono po čemu je Šabac naročito poznat je upravo veoma dobra saradnja među institucijama u lokalnoj zajednici, naročito onim koji rade sa decom i porodicama i za decu i porodice.\nv.d. direktora Centra za socijalni rad „Šabac“ i\n„Građanski rat“ počinje u Šapcu?\nŠta Tužilaštvo treba da zna – hrvatskim bagerom na srpsku decu


Rojters podseća da je Evropska agencija za lekove (EMA), preporučila u utorak da bi na etiketi Džonson i Džonson vakcine trebalo dodati upozorenje o stvaranju krvnih ugrušaka i istakla da je korist od vakcinacije veća od rizika, a nakon toga akcije kompanije Džonson i Džonson porsle su više od 2 odsto.\nKompanije je saopštila da će nova etiketa na pakovanju sadržati upozorenje za rizik od retkih neželjenih efekta kao i uputstva o tome kako ga prepoznati i lečiti, kao i da će ponovo pokrenuti isporuke u Evropsku uniju, Norvešku i Island. a da trenutno radi na ponovnom pokretanju kliničkih ispitivanja svoje vakcine.\nAmerički regulatori su prošle nedelje, nakon skoro osam miliona primenjenih doza, privremeno zaustavili upotrebu Džonson i Džonson vakcine nakon što su kod šest žena zabeleženi retki krvni ugrušci u mozgu u kombinaciji sa niskim brojem trombocita, što je navelo kompaniju da odloži distribuciju u Evropi.\nHolandija je potvrdila da će vakcinu ponovo koristiti od srede, a moguće je da američki Centri za kontrolu i prevenciju bolesti (CDC) i Uprava za hranu i lekove (FDA) nakon sastanka u petak daju novu preporuku u vezi vakcine Džonson i Džonson.\nCDC preporučuje upotrebu vakcine Džonson i Džonson u SAD: Od 8 miliona imunizovanih, prijavljeno 15 krvnih ugrušaka


Nova masovna tuča na Sokocu – Nebojša Vukanović info blog\nPoslije kratkog zatišja, ponovo su izbili sukobi i masovne tuče šumara i lokalnih tajkuna na Sokocu. Povod za tuču su ponovne najave imenovanja kontraverznog Rajka Bulajića na funkciju direktora Šumskog gazdinstva Romanija na Sokocu. Braća Čolović su navodno nedavno imala sastanak sa Miloradom Dodikom i dogovorila da Vlada ponovo pedloži Bulajića, ali je Dodik dao uslov da se prethodno razgovara i obezbjedi podrška lokalnih drvoprerađivača kako ne bi ponovo izbili protesti.\nBulajić je u Podromaniji na Sokocu organizovao sastanak sa grupom drvoprerađivača, koji su bili najbučniji tokom prethodnih protesta, kako bi sa njima postigao dogovor da mu ne prave probleme prilikom formalnog postavljenja na funkciju. Veliki protivnik braće Čolović na Sokocu, Milan Jolović Legenda, saznao je da mu iza leđa pripremaju imenovanje kojem se on žestoko protivi, pa je sa svojim momcima nepozvan došao na sastanak, i prema našim saznanjima nakon toga došlo je do masovne tuče koja je prekinuta intervencijom policije.\nPolicija za sada nije napisala prijave akterima tuče i stvar se drži pod tepihom jer su obe suprostavljene grupe bliske vladajućem režimu, a situacija na Sokocu i dalje je napeta. Risto Bulajić smijenjen je aprila 2012. godine sa funkcije direktora Šumskog gazdinstva „Romanija“ zbog milionskih zloupoteba i velikih dugovanja, a prethodno je bio hapšen i 2007. godine zbog pronevjera i zloupotrebe položaja, a tom prilikom Bulajićevo privatno obezbjeđenje ranilo je jednog policajca.\nSukobi različitih interesnih grupa na Sokocu oko kontrole nad šumskim resursima i prirodnim bogatstvom, koje režim posmatra kao svoj plijen koji dijeli podobnim, najbolje pokazuje da živimo u klasičnom mafijaškoj državi u kojoj nema reda i ne važe nikakvi zakoni, već se poštuje samovolja centara moći.


DERBI - 153. veciti derbi, sve vesti iz Crvene Zvezde i Partizana uoci vecitog derbija!\nDERBI, FUDBAL, SUPERLIGA SRBIJE 20/09/2021\nPUKAO OD SMEHA: Rikardo se oglasio povodom poništenog gola na derbiju! (FOTO)\nFudbaleri Partizana i Crvene zvezde odigrali su nerešeno 1:1 u 165. večitom derbiju. Dan posle najveće svetkovine srpskog fudbala i dalje je u žiži javnosti poništen gol Rikarda Gomeša. Partizan je vodio sa 1:0, a…\nTERZIĆ NEZADOVOLJAN: Videla se razlika u klasi, dali su gol iz bezazlene akcije!\nGeneralni direktor Crvene zvezde Zvezdan Terzić nije bio zadovoljan nerešenim ishodom 165. „večitog“ derbija protiv Partizana. Kako je istakao dan posle meča u Humskoj, Zvezda je do primljenog gola izgledala „moćno i ubedljivo“. „Crvena zvezda…\nDERBI, FUDBAL, SUPERLIGA SRBIJE 19/09/2021\n„Večiti“ derbi Partizana i Crvene zvezde se odigrao na stadionu u Humskoj sa početkom 18 časova. Posle dužeg vremena Partizan je u „večiti“ derbi ulašaosa boljom poziciji na tabeli, što se nije dogodilo već sedam…\nSPORNA SITUACIJA: Da li je sudija Partizanu opravdano poništio gol? (VIDEO)\nFudbaleri Partizana i Crvene zvezde remizirali su 1:1 u 165. večitom derbiju. Ishod bi verovatno bio drugačiji da sudija Novak Simović nije poništio gol Rikarda Gomeša na startu drugog poluvremena zbog navodnog faula. Najpre je…\nIMAO JE ŠTA DA KAŽE: Ovako je Borjan prokomentarisao svoj kiks!\nKapiten Crvene zvezde Milan Borjan kazao je da je njegova ekipa primila bezvezni gol u remiju sa Partizanom. Čuvar mreže crveno-belih mogao je i bolje da reaguje posle udarca Bibarsa Natha, ali isto tako su…\nSASTAVI: Ovo su odabrali Stanojević i Stanković!\nFudbaleri Partizana i Crvene zvezde od 18 časova sastaće se u 165. večitom derbiju. Poznati su i sastavi timova. Aleksandar Stanojević je izveo očekivan sastav u kojem je Nemanja Jović zauzeo mesto bonusa. Nešto više…\nDERBI, FUDBAL, SUPERLIGA SRBIJE 18/09/2021\nMARKOVIĆ OTKRIO: Evo ko će održati motivacioni govor igračima Partizana pred derbi!\nFudbaleri Partizana u nedelju od 18 časova dočekuju Crvenu zvezdu u večitom derbiju na stadionu u Humskoj 1. Po prvi put na nekom meču sa Zvezdom kapiten crno-belih biće Lazar Marković, koji je preuzeo tu…\nSTANKOVIĆ NA MUKAMA: Zvezda u PROBLEMU pred večiti derbi sa Partizanom!\nCrvena zvezda je posle velike borbe savladala Bragu na startu Lige Evrope, ali je ostala bez El Fardua Bena, koji zbog povrede prepone po svemu ssudeći neće igrati u večitom derbiju protiv Partizana. Nije to…\nDERBI, FUDBAL, SUPERLIGA SRBIJE 12/04/2021\nKAPA DOLE: Fudbaleri Zvezde i Partizana „odigraće“ TREĆE POLUVREME 164. večitog derbija!\nFudbalski klubovi Crvena zvezda i Partizan i Beogradski maraton bili su na zajedničkom humanitarnom zadatku na 164. večitom derbiju. Večiti derbi je održan 7. aprila, a fudbalska bitka na terenu okončana je poslednjim zviždukom sudije…


tsc backa topola fk vojvodina nasilje navijaci incident\n- Nekoliko navijača TSC-a napadnuto je u nedelju uveče u Temerinu, po izlasku iz navijačkog autobusa, kojim su se vraćali sa gostovanja u Novom Sadu. Dvojica su zadobila povrede glave, zbog čega su prebačeni u Urgentni centar u Novom Sadu, gde im je ukazana hitna medicinska pomoć. Istovremeno, napadnuta je još jedna grupa navijača TSC, takođe po dolasku autobusa u Temerin, i tom prilikom oštećen je jedan automobil - navodi se u saopštenju.\nKlub iz Bačke Topole je podsetio da insistira na fer-pleju i da osuđuje svaki vid nasilja, "za koje ne pronalazi opravdanje u navijačkim strastima".\n- Navijači TSC-a za sada predstavljaju relativno malu grupu ljudi, koji prate svoj omiljeni klub. Klub iz Bačke Topole ima kvalitetnu saradnju sa svojim navijačima i trudiće se da ih zaštiti od nerazumnih napada - dodaje se u saopštenju.\nTSC iz Bačke Topole je od ove sezone član Superlige i sa Vojvodinom posle pet kola deli prvo mesto na tabeli.


VELJINA EKIPA SPREMNA DA GA IZDA?! NUDE SARADNJU ZA SLOBODU: Evo šta dobijaju i koje uslove moraju da ispune – UDARNA VEST . rs\nVELJINA EKIPA SPREMNA DA GA IZDA?! NUDE SARADNJU ZA SLOBODU: Evo šta dobijaju i koje uslove moraju da ispune\npetak, 12. februara, 2021 petak, 12. februara, 2021 5 min read UdarnaVest .rs\nKako Mondo.rs prenosi pojedini pripadnici grupe Veljka Belivuka zvanog Velja Nevolja, ponudili su saradnju Tužilaštvu za organizovani kriminal na osnovu koje bi mogli da dobiju status svedoka saradnika.\nJavni tužilac će pozvati pripadnike grupe Veljka Belivuka da u roku od 30 dana napismeno dostave sve što znaju o krivičnim delima koja su počinjena. Nakon toga, biče odlučeno da li će sporazum o svedoku saradniku biti zaključen ili će biti odbijeni kao svedoci saradnici.\nAdvokati Zora Dobričanin, Svetozar Vujačić i Nebojša Perović ekskluzivno za MONDO otkrili su ko bi mogli da budu svedoci saradnici u slučaju Belivuk, kakve privilegije se dobijaju ovim statusom imati i šta garantuje da njihov identitet neće biti otkriven.\nAdvokat Svetozar Vujačić kaže za MONDO da očekuje da se u slučaju Veljka Belivuka pojavi svedok saradnik koji će biti prihvaćen.“Do sada je već bilo onih koji su se javili, ali pitanje je da li su prihvaćeni. Ne mora svako ko želi da ima ovaj status da ga dobije, već se procenjuje kakve informacije neko može da pruži i koliko su one vredne”, kaže Vujačić. i navodi „Svedoci saradnici su ljudi koji za koje postoje dokazi da su izvršili krivična dela.“\n“Prvi uslov da neko postane svedok saradnik je da je bio član neke kriminalne grupe, ali ne i organizator odnosno vođa te grupe. To smo videli u slučaju Čumeta i Bagzija, koji su bili članovi, ali ne organizatori u Zemunskom klanu. Drugi uslov je da kaže infromacije o krivičnim delima koja su teža od onih koja je on sam počinio. To praktično znači, ako je neko ukrao 200.000 evra ili počinio ubistvo, on može da bude svedok saradnik ako kaže informacije o onom ko je ukrao million i počinio 10 ubistava”, kaže Vujačić.\nČlan kriminalne grupe koji želi da postane svedok saradnik, svojeručno treba da napiše predlog tužilaštvu, zatim ih tužilac poziva i započinju pregovor.\n“U tom dokumentu moraju da napišu šta imaju da kažu o slučaju, imaju li dokaze da je to što kažu istina, recimo da li znaju gde je neki leš zakopan. Status svedoka saradnika mu se daje tek kada se proveri da li su informacije tačne, da li je leš zaista zakopan na tom mestu. Zato je bez svedoka saradnika teško dokazati veliki broj dela”, objašnjava Vujačić.\nGrupa koja je osumničena teško može da sazna ko je progovorio, jer to je stroga tajna i svedoči se iza zaštićenog stakla, izmeni se glas i učini sve što je potrebno za zaštitu.\n“To možda može da otkrije samo član grupe koji je van zatvora. Ipak, taj rizik svedoci saradnici često preuzimaju na sebe, jer time spašavaju slobodu i mogu da se dogovore sa tužilaštvom o visini i vrsti kazne koju će dobiti. Teoretski, mogu da budu potpuno oslobođeni krivice i za ubistvo, ako su otkrili presudno važne informacije. U nekim slučajevima, omogućava mu se promena indentiteta i mesta boravišta njega i njegove porodice„, kaže Vujačić.\nAdvokat Nebojša Perović potvrđuje za MONDO da postoji sve više svedoka saradnika u slučajevima u srpskom pravosuđu, jer je ovaj status tek nedavno uveden u sistem.\n“Status svedoka saradnika relativno je nov i postoji svega 10 godina u našem pravnom sistemu. Preuzeli smo ga iz italijanskog krivičnog zakonodavstva, gde se na taj način dokazuju krivična dela kriminalni grupa, dok se svedok saradnik ne osuđuje. Podrazumeva se da, ako se dokaže da svedok saradnik ne govori istinu, automatski gubi mogućnost da u daljem postupku učestvuje u ovom statusu“, kaže Perović.\nAdvokat Zora Dobričan kaže za MONDO da je za tužilaštvo uvek važno i poželjno da za svedoka saradnika ima nekoga ko je što bliži organizatoru, ali svedoci saradnici se do sada uglavnom nisu pronalazili u najužem krugu vođe grupe.\n“Dobro se proučavaju psihološki profili svedoka saradnika i međusobni odnosi. Kao najpogodniji se biraju oni koji su iz nekog razloga povređenih sujeta, nezadovoljni, ili iskompleksirani oni koji misle da im pripada mnogo „više“ mesto u hijerarhiji od onog na kom se nalaze, ukoliko se proceni da oni mogu da iznesu tu „ulogu“ koja uopšte nije jednostavna“, kaže Zora Dobričanin.\nNa pitanje da li možemo da očekujemo svedoke saradnike u slučaju Veljka Belivuka, Zora Dobričanin kaže da postoji velika mogućnost za to.“Gotovo uvek kad su se postupci vodili protiv velikih grupa za krivicna dela protiv života i tela, uglavnom su organi gonjenja uspevali da imaju i svedoka saradnika. Mislim da sve u vezi statusa svedoka saradnika kod nas treba jos preciznije urediti i tuu su potrebne izmene zakona“, kaže ona. Prema njenim rečima, u prethodnom periodu smo imali više situacija gde je tokom postupka nesporno dokazano da svedoci saradnici govore i neke stvari koje nemaju nikakve veze sa istinom, ali su njihovi statusi opstajali.\n“Inače, ako se utvrdi da svedok saradnik laže, on odmah mora da izgubi status. Takodje, nema „naknadne pameti“ za svedoka saradnika. Neki su se „prisećali“ više od deceniju nakon sto su stekli statuse. Međutim, u izjavi kojom se „konkuriše“ za svedoka saradnika mora da se iznese sve što je poznato o svim krivičnim delima. Kad se neko kasnije „priseti“ pa iznosi naknadno, to znači da se nije potpuno pokajao u trenutku sticanja statusa jer nije izneo sve sto mu je poznato. Onda bi svedok saradnik morao da izgubi taj status“, kaže Dobričanin za MONDO .\nAdvokat, grupaveljanevolja, nebojsapetrovic, svedoksaradnik, svetozarvujacic, veljanevolja, zoradobricanin\nNOVAK JE ČUDO! POVREĐEN POSLE DRAME I 5 SETOVA SLAVIO NAD FRICOM: Najluđi meč u Đokovićevoj karijeri!


Vesti online / Sport / Fudbal / Mesi demantuje glasine\nTek kada ga ne budu želeli u Barseloni Mesi će razmišljati o odlasku\n- Uvek sam govorio da mi je Barselona sve dala i biću deo kluba sve dok sam poželjan. Premijer liga je jako takmičenje i nepredvidivo, što se najbolje videlo prošle godine kada je Lester bio šampion. Siguran sam da će Gvardiola biti uspešan - rekao je Mesi .\nMesi već duže vreme pregovara sa klubom oko produžetka saradnje koja ističe 2018. godine, ali nije bilo pomaka, za razliku od njegovih saigrača Luisa Suareza i Nejmara koji su stavili potpis na nove ugovore.\n* Barsa neće ni Srbina, ni Hrvata\nOn je celu karijeru proveo u Barseloni, osvojio je sve što je mogao, uključujući osam titula španske Primere i četiri Lige šampiona, dok je na individualnom planu dobio rekordnih pet Zlatnih lopti.


Lavrov otkazao posetu Belrinu\nMoskva je otkazala posetu ministra spoljnih poslova Sergeja Lavrova Nemačkoj, koja je bila zakazana za 15. septembar, saopštilo je Ministarstvo spoljnih poslova.\nLavrov je sa nemačkim kolegom Haikom Maasom trebalo da učestvuje u ceremoniji zatvaranja Godine naučnoobrazovnog partnerstva, a datum je dogovoren pre godinu dana i potvrđen 11. avgusta.\nMeđutim, 3. septembra nemačka strana je saopštila promene u Masovom rasporedu i otkazivanje njegovog učešća u ceremoniji. Berlin je posvetio sat i po bilateralnom sastanku ministara.\nMinistarstvo spoljnih poslova dodalo je da će „uzimajući u obzir značaj i uspešan završetak Godine naučno-obrazovnog partnerstva, Lavrov uputiti pozdrave učesnicima završne ceremonije“.


Izdvojena finansijska sredstva za realizaciju projekata javnih komunalnih preduzeća „Ušće“ i „Prača“\nMinistar za privredu BPK Goražde Anes Salman potpisao je danas sa direktorima JKP „Ušće“ d.o.o. Foča u FBiH i JKP „Prača“ Prača u FBiH, Admirom Borovićem i Mehom Brdarićem, ugovore o korištenju sredstava po Programu utroška sredstava za podršku unaprijeđenju usluga javnih komunalnih preduzeća u Bosansko-podrinjskom kantonu Goražde.\nSredstva za realizaciju ovih ugovora u iznosu od 20.000 KM obezbijedilo je Ministarstvo za privredu BPK Goražde.\nJavnom komunalnom preduzeću „Ušće“ odobrena su sredstva u iznosu od 10.000 KM za podršku projektu rekonstrukcije i proširenja vodovodne mreže u naseljima Lopare i Bratovčići.\nIsti iznos sredatava odobren je i Javnom komunalnom preduzeću „Prača“ koji će ih iskoristiti za opremanje postojeće mehanizacije i poboljšanje komunalne infrastrukture, te opreme za distribuciju pitke vode do krajnjih korisnika.\n„Namjera nam je da pomognemo javnim komunalnim preduzećima, kako njihovoj opstojnosti tako i projektnim prijedlozima, s kojim su se oni prijavili i zatražili finansijsku podršku. Mogu da potvdim da je generalno opredijeljenje Vlade da se na ovaj način i u narednom periodu pomažu javna komunalna preduzeća, jer to je nama svima u interesu, uzimajući u obzir da ona postoje i rade za dobrobit društvene zajednice“- kazao je ovom prilikom ministar Salman.


O nama – Ipon Bezbednost\nIPON Bezbednost doo Novi Sad je kompanija čija je osnovna delatnost fizičko – tehničko obezbeđenje (FTO) lica, imovine, događaja i poslovanja.\nSpecijalizovanim uslugama iz sektora bezbednosti kompanija se bavi od osnivanja 2004. godine. Ne pojedinačnim stranama možete se upoznati sa detaljima profesionalnih bezbednosnih usluga koje nudimo.\nUsled širenja naše ekspertize u domenu bezbednosnih usluga i povećenja obima posla, 2009. godine prerastamo u privredno društvo. Predanim radom stvorili smo sintezu znanja, veština i tehnoloških dostignuća koja nas kvalifikuje za efikasnu zaštitu Vaše ličnosti, imovine i poslovanja, kao i događaja i javnih skupova koje organizujete.\nDugogodišnjim bavljenjem rizicima svih vrsta stekli smo značajno iskustvo u domenu bezbednosnih poslova. Stečena znanja koristimo za rano detektovanje bezbednosno problematičih situacija, brzo reagovanje i sistematičnu zaštitu. Naši iskusni kadrovi opremljeni su vrhunskom tehnikom za efikasno detektovanje rizika (u samom nastajanju) kako bi podigli Vašu bezbednost na najviši mogući nivo. Strateški cilj je maksimalna bezbednost i sigurnost klijenata pod našim nadzorom.\nU skladu sa tim, svi naši zaposleni obučeni su za vršenje svih usluga koje pružamo, uniformisani su, bezbednosno provereni od strane Ministarstva unutrašnjih poslova (PU Novi Sad), prošli su obuku iz protivpožarne zaštite kao i obuku iz bezbednosti i zdravlja na radu. Takođe, svaki naš zaposlenik osiguran je polisom osiguranja od posledica nesrećnog slučaja (nezgode) 24 časa dnevno, 7 dana u nedelji.


- Baltić se ujutro svojim "golfom 7" odvezao na Kopaonik. Na ovu srpsku planinu nije putovao turistički ili zbog provoda, jer se istog dana vratio u Beograd, zbog čega pretpostavljamo da se susreo sa nekim poznanicima ili saradnicima. I taj sastanak je po svemu sudeći bio važan, jer niko ne putuje tako daleko i vraća se istog dana, kada još svi slave, ako nije nešto hitno u pitanju - kaže sagovornik "Blica" upoznat sa istragom.\nUpravo je taj Baltićev put pod lupom istražitelja, jer nije nemoguće da su ga saučesnici atentatora pratili i do Kopaonika i u povratku egzekutorima tačno javljali maršrutu njegovog kretanja i tako im dali instrukcije kada će svojim "golfom" ući u garažu u beogradskom naselju Vračar.\nDavorin Baltić izrešetan iz automatske puške i pištolja\nBaltić se pre nego što je ušao u garažu susreo sa policajkom PS Vračar Marijom Nikolić, inače kumom svoje supruge Branke, koja je trebalo te večeri da dođe u njegov dom i porodici čestita Novu godinu. Ona je sela u njegov automobil, na mesto suvozača, i u momentu kada je svojim "golfom 7" ulazio u garažu, u Ulici Internacionalnih brigada 50, dvojica napadača su pucala na Baltića. Egzekutori su iz automatske puške i pištolja na njega ispalili nekoliko desetina metaka i smrtno ga ranili, dok je policajka ostala nepovređena.\nNASTAVAK OBRAČUNA KLANOVA Ovo je Davorin Baltić, član kavačke ekipe ubijen na Vračaru\nNapadači su pobegli automobilom. Nekoliko sati kasnije, njihova "tojota", bez registarskih oznaka, nađena je zapaljena u Ulici braće Srnić, kod broja 53. U njoj je policija na zadnjem sedištu našla automatsku pušku, a na mestu suvozača pištolj. Baltić je odranije poznat i policiji Crne Gore i Srbije. Navodno je bio visokopozicionirani član kavačkog klana. Na snimku "Kavački klan", koji je objavljen u decembru prošle godine, predstavljen je kao jedan od najbližih saradnika Radoja Zvicera, vođe kavačkog klana.\nUtvrđeno je da je Baltić, za koga je porodica tvrdila da je pomorac, godinama putovao sa lažnim italijanskim dokumentima, i to uglavnom u zemlje Južne Amerike, velikim proizvođačima kokaina. Baltića je svojevremeno crnogorska policija povezivala sa likvidacijom poslanika Liberalne partije Saše Markovića, koji je ubijen u aprilu 2015. godine. Marković je navodno ubijen greškom, a meta je bio njegov kum Goran Đuričković, inače zet fudbalske legende Vladimira Petrovića Pižona. Đuričković je šest i po meseci kasnije likvidiran na šetalištu u Budvi, a za tu egzekuciju osumnjičen je Srđan Popović iz Banjaluke, koji je trenutno u zatvoru u Austriji.\nBaltić je takođe povezivan sa Gregorijem Ferarisom, koji je prošle godine osuđen u podgoričkom Višem sudu zbog navodne povezanosti sa planiranjem ubistva Đuričkovića. Tada su Feraris i Aleksandar Marković za navedeno krivično delo osuđeni na ukupno 11 godina zatvora.\nOptužnica za kumu\nViše javno tužilaštvo podiglo je prošlog meseca optužnicu protiv Marije Nikolić, policajke koja je u trenutku ubistva Baltića bila sa njim u kolima. Njoj se na teret stavlja nedozvoljeno nošenje oružja, jer je navodno posle likvidacije Baltića njegov pištolj bacila u obližnji kontejner. Optužnica je poslata sudu koji treba da je potvrdi ili vrati tužilaštvu na dopunu.\nAKCIJA U NIKŠIĆU Policija uhapsila troje ljudi, sumnja se da sarađuju sa "kavčanima"


'Prije će se BiH raspasti, nego imati jednog predsjednika'\nPOTPORU DALE I BROJNE KOLEGE\nŽESTOKI ISTUP PREDSJEDNIKA I REAKCIJE Maja Sever oštro uzvratila Zoranu Milanoviću: 'Uredno ste gostovali na HRT-u kada Vam je to trebalo, a na prvog čovjeka HRT-a niste vikali'\nPredsjednik Republike Srpske Milorad Dodik poručio je kako prije neće biti BiH, nego što će biti uveden jedan predsjednik, gostujući na Radio – televiziji Republike Srpske.\n23.02.2018. u 16:08\n"Međunarodni faktor s nekoliko veoma ostrašćenih visokih predstavnika nije uspio napraviti ovo što sada na zalasku karijere i bez ikakve snage predlaže Valnetin Inzko - da uvede jednog predsjednika", rekao je Dodik.\nKomentirajući mišljenje Valentina Inzka, Visokog predstavnika za BiH, da bi u BiH trebalo težiti k jednom predsjedniku i dva zamjenika, pri čemu bi predsjednik imao mandat od četiri godine, a nakon toga bi moglo doći do rotacije, Dodik je za RTRS rekao kako je to nemoguće i da neće ni pričati o toj temi.\n"Uloga međunarodne zajednice je da onemogući bilo kakvo nasilje ili sukob, ali da omogući razvoj političkog dogovora i konsenzusa faktora koji su u tome važni, a ne da oni nama govore što je važno, a što nije. Mi to odbacujemo", istaknuo je predsjednik Republike Srpske.\nVideo u kojem Dodik 'prijeti' raspadom BiH možete pogledati ovdje:


Završena sjednica Predstavničkog doma FBiH - Klix.ba\nBiH Završena sjednica Predstavničkog doma FBiH\nZavršena sjednica Predstavničkog doma FBiH\n10.12.2013. u 17:50\nSjednica Predstavničkog doma Parlamenta Federacije Bosne i Hercegovine okončana je danas u Sarajevu nakon formiranja Komisije čiji su članovi iz svih parlamentarnih stranaka a mandat joj je da ispita okolnosti u slučaju istrage protiv federalnog ministra pravde Zorana Mikulića u vezi s njegovom naredbom za prebacivanje zaštićenog svjedoka iz jednog u drugi kazneno-popravni zavod.\nJedan od članova Komisije Irfan Ajanović (Stranka demokratske akcije) rekao je prije njenog formiranja da će učestvovati u radu tog tijela ako bude imenovan, ali i da smatra da njen predviđeni zadatak nije u nadležnosti parlamentarnog tijela nego pravosuđa.\nOva sjednica je obilježena i odlukama Predstavničkog doma kojim su odbačeni izvještaji o radu Federalne vlade za 2012. godinu te izvještaj o izvršenju budžeta FBiH za period januar - juni 2013. godine a primljene k znanju informacije o implementaciji razvojnih projekata u FBiH u tom periodu te o vanjskom i unutrašnjem dugu FBiH na dan 31. decembra 2012. godine te odbačen izvještaj o zaduženju FBiH po osnovu emisije Trezorskih zapisa (aukcija od 3. septembra 2013. godine).\nPoslanik Predrag Kožul, tokom rasprave o dugu FBiH, predložio je a većina podržala, da Federalna vlada pokrene izmjene federalnog zakonodavstva o zaduživanju.\nPošto je konstatirao da su u informaciji navedena velika zaduženja preduzeća Željeznice FBiH u odnosu na ukupni vanjski dug FBiH, ali i zaduženja Cesta FBiH, Kožul je rekao da izmijenjeno zakonodavstvo treba da naloži vraćanje duga samo subjektu koji koristi konkretni novac a ne solidarno vraćanje na osnovu kojeg ceh plati i onaj koji de facto nije zadužen po tom osnovu.\nRazmatranje godišnjeg izvještaja Visokog sudskog i tužilačkog vijeća (VSTV) BiH prolongirano je za narednu sjednicu Doma na molbu iz te institucije, kao i Izvještaj Evropske mreže pravosudnih vijeća.\nNaredna sjednica je 17. i 18. decembra.


pink.rs | Đurić: Nedelja je najvažniji dan za Srbiju i Srbe na Kosovu i Metohiji\nĐurić je veoma važnim ocenio današnji sastanak predsednika Aleksandra Vučića sa kandidatima za poslanike Srpske liste, jer se, kako je rekao, dogodio u predvečerje još važnijeg dana, 6. oktobra.\n- U nedelju se odlučuje o tome da li će srpski glas i glas Srbije biti sačuvan na KiM, da li će Srbija i Srbi imati svoje predstavnike u pokrajinskim institucijama, da li će Srbija imati svoj uticaj na KiM, da li će moći da nastavi da pruža materijalnu pomoć za funkcionisanje našeg školstva, zdravstva i svega drugog - rekao je Đurić.\nPrecizirajući zašto je bilo otrebno da se i danas u Beogradu održi taj sastanka, Đurić je rekao da je to zato što je u prethodnih nekoliko nedelja urađeno apsolutno sve da se Srpskoj listi iseku krila, da se Srbiji na taj način iseku krila i da se ona udalji sa KiM.\nOsim toga, Đurić je podsetio i da je pre nekoliko dana zabranjen spot Srpske liste za ove izbore.\n- Na zahtev prištinskog BIRN-a, koji je inače bukvalno produžena ruka administracije u Prištini, Srpskoj listi je zabranjeno emitovanje spota i ona je novčano drakonski kažnjena sa 30.000 evra, a istovremeno nije kažnjena lista koja Srpsku listu naziva političkim monstrumom, a to je lista Đilasove Rade i njenog potrčka Nenada Rašića - rekao je Đurić.\n- Mislim da je vrlo važno da građani razumeju i budu upoznati sa time kakva se prevara i podvala Albanaca u Prištini, separatista i njihovih saradnika nažalost i ovde u centralnoj Srbiji, sprema. Oni se spremaju da Albanci glasaju za listu kako bi zauzeli srpska mesta u parlamentu, kako bi tamo doveli sebi poslušne ljude i zato kažu 'hajde da zajedno podržimo najmlađu državu na svetu i uklonimo političkog monstruma', kako nazivaju Srpsku listu - dodao je Đurić.\n- Vi najbolje znate koliko je važno da Srbiju ocuvamo u vašim ognjištima, srcima, institucijama od kojih zavisi vaš opstanak na KiM. Jedini način da to učinimo, da se suprotstavimo nastojanjima da budemo zgaženi, izbrisani sa KiM, bez obzira na sve političke razlike...je da se okupimo oko države Srbije, a državna snaga Srbije na KiM je Sprska lista - zaključio je Đurić.\nSrbija svesna da bez velikih sila nema rešenja, ali...\nSrbija je svesna da bez velikih sila nema rešenja za pitanje Kosova i Metohije, ali trenutno niko nije spreman da ponudi nešto što bi zadovoljilo naše interese, izjavio je Đurić komentarišući imenovanje Ričarda Grenela za specijalnog izaslanika za pregovore Beograda i Prištine.\n- Ne znam da li to jeste ili nije iznenađenje, čak i za delove američke administracije. Ne znam da li jeste ili nije iznenađenje za nemačku, francusku i mnoge druge evropske administracije, ali ono što je za nas važno je da se razgovori vode pod okriljem EU, još od kako su ih veliki geniji Djilas i Jeremić izmestili iz UN gde smo imali podršku i Rusije i Kine - rekao je Đurić.\nĐurić je primetio da i mnogi drugi imaju entuzijazam da se priključe razgovorima između Beograda i Prištine i istakao da se Srbija zalaže za jedan izbalansiran pristup i da je svesna da bez velikih sila nema rešenja za pitanje KiM.\n- Ali, isto tako nam je potpuno jasno da nekog skorog ili bliskog rešenja za to pitanje nema, kao što nam je jasno i da trenutno niko nije spreman da ponudi nešto što bi zadovoljilo naše interese. Samim tim, verujem da smo daleko od nekog rešenja, ali imamo želju, energiju i volju da nastavimo da se borimo za KiM - rekao je Đurić.\n- Pre samo nekoliko godina bilo je nezamislivo da se razgovara o srpskom interesu, ali upornim, istrajnim i marljivim radom predsednika i celog tima u vladi uspeli smo da dođemo do toga da danas svi kažu 'kompromis i uvažiti i interes Srbije' - dodao je Đurić.\nĐurić: Vučić na Kosovu i Metohiji na mestima gde nijedan predsednik nije bio


Predvođeni Dušanom Ivkovićem, baš kao i tada, oni će narod koji dođe da ih pozdravi, od 21 sat i 15 minuta podsetiti na trenutak kada su pokorili Evropu i postali heroji nacije.\nOd čitavog tima, nedostajali su samo Vlade Divac, Dejan Bodiroga, Zoran Savić i, tadašnji pomoćnik selektora Ivkovića, Željko Obradović. Ali, tu su bili i Moka Slavnić, Dragan Todorić, Igor Rakočević, Nikola Lončar, kao i mlada selekcija sa selektorom Đokićem i celim stručnim štabom.\nOkupljanje slavne generacije počelo je neposredno pre 20 časova, kada je i počela Akademija Košarkaškog saveza Srbije, u samoj zgradi Starog dvora.\nNa njoj su se prisutnima obratili prvi čovek naše košarke Dragan Đilas, potom i ministar omladine i sporta Vanja Udovičić, te sportski novinar Vladimir Stanković.\n"Dosta čudno izgledamo sada u odnosu na pre 20 godina", uz smeh je rekao Predrag Danilović.\nPosle Akademije, usledio je kraći muzički program za okupljen narod, kog je bilo nekoliko hiljada, svirali su bubnjar Dragoljub Đuričić, pevao je i Viva Vox hor, a okupljeni su oko 21.50 sve glasnije prizivali čuvene "zlatne košarkaše iz 1995" (i mnogih drugih trofejnih godina koje su usledile posle sankcija), želeći ih na šampionskom balkonu.\nIpak, prvo je usledio pravi mali vizuelni spektakl, jer je putem 4D prikaza na fasadi Starog dvora prikazan omaž majstorima.\nReč je potom, kao i 1995, uzeo pevač Dejan Cukić, koji je počeo da "proziva" legendarne košarkaše, a oni su redom izlazili uz ovacije i skandiranja, a naročito je upečatljivo bilo ono upućeno kapitenu, "Uzeo si trofej Paspalje". I to je bilo upućeno i od onih koji nisu bili čak ni rođeni 1995. godine, pošto su brojni mališani sa roditeljima došli da upoznaju delić bogate košarkaške istorije.


Predsednik SNS-a se sakriva od Saše Radulovića iza Narodne skupštine - Dosta je bilo\nNakon što je dve godine izbegavao da primi sudski poziv za ročište po tužbi zbog povrede časti i ugleda predsednika DJB Saše Radulovića, Aleksandar Vučić se sada od suda sakriva iza Narodne skupštine, očekujući da mu ona obezbedi imunitet u parničnom postupku, uprkos činjenici da Ustav i zakoni Srbije imunitet predviđaju samo za krivične postupke.\nRočište po tužbi Saše Radulovića protiv Aleksandra Vučića zbog neistina koje je u parlamentu izrekao 2016. godine o izmišljenom poreskom dugu Radulovića u Americi i stečajnim postupcima koje je vodio u Srbiji, koje je bilo zakazano za 24. jun 2019. godine u Višem sudu u Beogradu, nije održano zbog insistiranja sudije da se Narodna skupština Srbije obavesti o činjenici da se tuženi preko advokata nije pozvao na imunitet, ne bi li ga umesto toga dobio od narodnih poslanika.\nSvestan činjenice da se na imunitet i ne može pozvati u parničnom postupku, već samo u krivičnom, a da bi izbegao suđenje, Aleksandar Vučić posegao je za trikom: navešće Narodnu skupštinu da prekrši Ustav i zakone Srbije, tako što će mu „nametnuti“ imunitet na koji on nema pravo.\nDJB poziva narodne poslanike vladajuće koalicije da se odupru ovom providnom pokušaju diskreditacije Narodne skupštine zarad sebičnih interesa predsednika SNS-a i da odbiju da učestvuju u orkestriranom i fabrikovanom navođenju predstavnika ovog najvišeg organa vlasti u zemlji na kršenje Ustava i zakona kako bi zaštitili Vučića od pravne odgovornosti.\nDa li Vučić ima hrabrosti da se pojavi na sudu protiv Radulovića\nZa javno vređanje Saše Radulovića, Vučić da se izvini i plati dva miliona\nSud kaže da Vučić nesmetano može da iznosi laži o političkim protivnicima\nTragične posledice nameštanja završnog ispita


Krajinović i Lajović: To što imamo u timu, to nema nigde - SPORTSKI ŽURNAL\nKrajinović i Lajović: To što imamo u timu, to nema nigde\nReprezentacija Srbije će 1. i 2. februara igrati protiv Uzbekistana u kvalifikacijama za Dejvis kup\nSrpski teniseri rekli su da su zadovoljni uslovima koje imaju u Taškentu, a Filip Krajinović je istakao da nijedna druga ekipa nema atmosferu poput tima na čelu sa selektorom Nenadom Zimonjićem.\n– Dani provedeni u reprezentaciji su za mene uvek posebni. To što imamo u timu, taj bratski odnos, energija i kolektivni duh, to nema nigde. Uvek dobijem poseban motiv, novu snagu i energiju kada sam u Dejvis kup timu i uvek je čast i zadovoljstvo igrati za reprezentaciju – rekao je Krajinović u Taškentu.\nReprezentacija Srbije će 1. i 2. februara igrati protiv Uzbekistana u kvalifikacijama za Dejvis kup.\n– Atmosfera je uvek dobra kod nas, jedva smo čekali da se okupimo, družimo i treniramo zajedno. Što se tiče podloge, ona je veoma brza, a uslovi su prilično teški jer je mala nadmorska visina, ali bićemo spremni. Treniramo dobro, što je najbitnije, i očekujemo pobedu - kazao je Krajinović.\n- Inspirisan sam da godinu završim sa najboljim rangom do sada. Želim da napadnem i plasman među prvih 20. To su moje želje, verujem da ću ih i ostvariti - istakao je Krajinović.\nPored njega, u srpskom timu su još Dušan Lajović, Laslo Đere, Nikola Milojević i Viktor Troicki.\nDušan Lajović je rekao da je zadovoljan uslovima u prestonici Uzbekistana.\n- Zadovoljni smo uslovima, podlogu su prilagodili sebi, ali imamo vremena da se naviknemo. Atmosfera je, kao i uvek, dobra. Drago mi je što se nalazim u reprezentaciji i nadam se da ćemo uspeti da prebrodimo ovo prvo kolo, to jest kvalifikacije, kako se to sada naziva i da ćemo se naći na završnom turniru u Madridu što nam je svakako cilj - rekao je Dušan posle treninga.\n- Došli smo kao favoriti na papiru, ali sada je potpuno novi format, mečevi se igraju umesto na tri na dva dobijena seta, tako da je pritisak još veći i mislim da će biti vrlo bitno da povedemo što ranije, nadam se odmah posle prvog dana. Videćemo ko će da igra singl mečeve, to je na selektoru da odluči, ko god da bude igrao, verujem da može da donese pobedu timu - kazao je Lajović.


posted on Mar. 11, 2011 at 4:45 pm\nNa Sabirnoj gasnoj stanici Banatski Dvor, danas je svečano obeležen početak rada gasnog polja Torda Plitko. Blok ”Istraživanje i proizvodnja” NIS-a pustio je u proizvodnju dve bušotine na novom gasnom polju, koje će dnevno proizvoditi do 80 000 kubnih metara gasa.\nPlanom proizvodnje za 2011. godinu, na gasnom polju Torda Plitko predviđena je proizvodnja od preko 30 miliona kubnih metara gasa.\nPre puštanja u rad gasnog polja Torda Plitko, prethodno je obavljeno ispitivanje na osnovu kojeg je potvrđeno postojanje komercijalnog gasnog polja NIS-a. Istražnu bušotinu ”Tdp-1“ (Torda plitko-1) koja se nalazi u srednjem Banatu i udaljena je oko 5 kilometara od Banatskog Dvora, NIS je izbušio u februaru prošle godine, kada je započeo istraživanje i ustanovio postojanje metanskog gasa, visokog kvaliteta. U septembru prošle godine u blizini prve, izbušena je i druga bušotina ”Tdp-2“(Torda plitko-2) koja je imala za cilj povećanje rezervi i proizvodnje gasa, kao i utvrđivanje granica polja Torda Plitko. Nakon procesa istraživanja, obe bušotine su povezane zajedničkim gasovodom do Sabirne gasne stanice Banatski Dvor, dužine oko 8 kilometara.\nRadove na gasnom polju Torda Plitko zajedno su u okviru NIS-a izveli Blok ”Istraživanje i proizvodnja” i Blok ”Servisi”. Investicija je vredna oko 150 miliona dinara.\nPored gasnog polja Torda Plitko, NIS je u pogonu Srednji Banat, na naftno-gasnom polju Elemir, krajem prošle godine pustio u proizvodnju i bušotinu El-71, koja dnevno proizvodi oko 11 tona nafte. U toku 2011. godine iz bušotine El-71 očekuje se proizvodnja nafte od oko 4.000 tona. Naftno polje Elemir trenutno ima 32 naftne i tri gasne bušotine u proizvodnji.\nRast proizvodnje nafte i gasa – NIS je u 2010. godini ostvario najveću proizvodnju nafte i gasa u poslednjih deset godina. Po uspešnim rezultatima proizvodnje u odnosu na biznis plan, prethodna godina spada u red najboljih godina od početka eksploatacije nafte i gasa.\nProizvodnja nafte u 2010. godini iznosila je 1,25 miliona uslovnih tona, što predstavlja rast od preko 30 procenata u odnosu na prethodnu godinu. Do rasta proizvodnje i rezervi nafte i gasa došlo je, pre svega, zahvaljujući razvoju projekta Gasni biznis, optimizaciji proizvodnje, primeni novih tehnologija, razradnom i istražnom bušenju, kao i efikasnijem i produktivnijem radu svih pogona u blokovima „Istraživanje i proizvodnja“ i „Servisi“.\nPlanirana proizvodnja nafte u 2011. godini iznosi 1,5 miliona uslovnih tona, što predstavlja rast od oko 20 odsto u odnosu na prethodnu godinu, dok će se resursna baza povećati za pet odsto. U okviru razvoja projekta proizvodnje nafte i gasa napravljen je prvi korak van granica Srbije. U Banjaluci je NIS, zajedno sa Njeftegazinkorom, osnovao krajem prošle godine zajedničko preduzeće “Jadran-Naftagas”, koje se bavi istraživanjem i proizvodnjom ugljovodonika na teritoriji Republike Srpske, a strateškim planom je predviđeno širenje poslovanja i na druge države u regionu.\nStrateški plan razvoja kompanije predviđa stalni rast proizvodnje nafte i gasa, koja bi 2020. godine trebalo da iznosi oko 4,7 miliona tona u zemlji i inostranstvu.\nInvesticije u proizvodnju – Tokom 2011. godine u pogonu Srednji Banat planirana je realizacija prve faze rekonstrukcije infrastrukture na naftnom polju Elemir koja će omogućiti nastavak procesa intezivnije proizvodnje nafte i gasa na ovom i okolnim naftnim i gasnim poljima. Važnost ovog projekta ogleda se u činjenici da će pored smanjenja troškova održavanja proizvodnih sistema, uticati i na povećanje zaštite životne sredine. Samo za ovu fazu rekonstrukcije NIS će izdvojiti oko 267 miliona dinara. U sklopu projekta rekonstrukcije planirana je automatizacija celokupnog sistema za proizvodnju, pripremu i transport nafte i gasa.\nPored toga, u toku je završetak nekoliko paralelnih investicionih projekata koji imaju za cilj rast proizvodnje nafte i gasa, smanjenje troškova, modernizaciju infrastrukture i uvođenje novih tehnologija u proizvodnju:\n-završetak radova na rekonstrukciji objekata na naftnom polju Boka, čime se stvaraju uslovi za povećanje proizvodnje nafte za oko 40 tona na dan,\n– radovi na povezivanju više naftnih i gasnih bušotina, kao i povezivanje novim gasovodom kompresorske stanice na naftnom polju Elemir sa pogonom za pripremu i transport nafte i gasa u Elemiru,\n– završni radovi na izgradnji gasovoda kod Banatskog Karađorđeva, dok su istovremeno započeti radovi na bušenju razradne bušotine na naftnom polju Itebej, na kojem su dodatno utvrđene još dve lokacije za bušenje novih razradnih bušotina, čiji se početak bušenja očekuje u julu 2011. godine.\nTags:Banatski DvorNISTorda Plitko